ख़ुसरू और शीरीन\nनेज़ामी उस समय के पहले कवि थे जिन्होंने वर्गों की असमानता की बातें की हैं। उनका प्रसिद्ध काव्य-खण्ड ''खुसरू और शीरीन'' इसी विचार पर आधारित उनकी श्रेष्ठ प्रेम रचना है। जिसमें प्रेम की ऊँचाइयों को विरह की नई अभिव्यक्तियों के साथ बयान किया गया, जिसमें औरत और मर्द की बनावट का अलग-अलग मनोविज्ञान दर्शाया गया है जहाँ दोनों बादशाह हैं, मगर प्यार के तेवर बिल्कुल अलग कसौटी पर रखते हैं जहाँ आज के मर्द औरत भी अपनी झलक देख सकते हैं।\nशाह हरमुज़़ ने राज की बाग़डोर संभाली और हज़ारों मन्नत मुरादों और असंख्य पशु बलि के बाद वह, एक बेटे का बाप बन गया जिसका नाम उसने परवेज़ रखा और दासियों की देखरेख में वह नौनिहाल एक गोद से दूसरी गोद में किलकारी मारता बड़ा होने लगा। जब वह चैदह वर्ष का हुआ तो उसे हकीम 'बुर्जुग उम्मीद' की शार्गिदी में दे दिया और सारी कलाओं के साथ पहलवानी भी सीखने लगा। बादशाह उसे संसार की हर वस्तु से अधिक प्यार करता था बल्कि वह उस पर अपनी जान भी निछावर कर सकता था। बादशाह हरमुज़़ ने इस कारण कि उसका शहज़ादा सुखपूर्वक जीवन व्यतीत करे और वह प्रजा के दुख-सुख का पूरा ध्यान रखे, उसने न्याय के लिए मुनादी करा दी कि जो आदमी किसी दूसरे को दुख पहुँचाएगा या अपना घोड़ा दूसरे के खेत में चरने को छोड़ेगा उसे अवश्य दंड दिया जायेगा।\nइत्तिफ़ाक़ से एक रोज परवेज़ शिकार खेलने गया। वह दिन भर शिकार में डूबा रहा, रात हुई तो उसने एक घर में वहीं महफिल जमाई और शराब और कबाब में शिकार की थकान उतारने लगा। इस बीच जाने कैसे उसका घोड़ा छूटकर पास के खेत में घुस गया और वहां उसने फसल का काफी नुकसान किया और उसके गुलाम अंगूर के बाग़ में पहुँचे और अंगूर भी जी भर कर खाये और तोड़े। छोटे से घर में साज व आवाज़ के शोर से वहाँ के रहने वालों का जीना हराम कर दिया।\nप्रजा में हाहाकार मच गया और बादशाह के पास सन्देश भेजा गया कि परवेज़ ने प्रजा पर अत्याचार करने आरम्भ कर दिये हैं। उसके घोड़े ने खेत की फसल रौंद डाली है और उसके गुलामों ने बाग़ में घुस कर अंगूर के गुच्छे चुराए हैं। परवेज़ एक किसान के घर बलपूर्वक घुस गया और रात भर शराब पीकर शोर मचाता रहा। जिससे स्त्रियों को बड़ा कष्ट हुआ और लोगों ने दुःख में यहां तक कह दिया कि 'हरमुज़़ यदि शहज़ादे की हरकतें यही रहीं तो हम उसे तेरा बेटा नहीं मानेंगे। खुदा उसे गारत करे।'\nहरमुज़़ ने बेटे को सज़ा देने के लिए एक तरह से उसे नकार दिया और आज्ञा दी कि परवेज़ के घोड़े के पैर काट दिये जायें, उसका गुलाम उस किसान को बख्श दिया जाये, जिसके घर में घुसकर उसने रंगरलियां मनाई थीं, उसको तख़्त दे दिया जाए। जिस वादक ने सितार बजाया था उसके नाखून काट दिये जायें और उस सितार को तोड़-फोड़ दिया जाये।\n(कितना विचित्र है कि प्राचीनकाल में लोग किसी गलती पर केवल दूसरों को नहीं बल्कि अपने जिगर के टुकड़ों को भी वैसी ही सजा़ देते थे। वह आग की पूजा भले करते थे परन्तु उनके कुफर में सच्चाई की वह गर्मी थी कि हमें अपने मुसलमान होने पर शर्म महसूस होती है।)\nपरवेज़ ने देखा कि पिता ने जो उसे सजा़ दी है वह न्याय पर आधारित है उसे अपने अपमान का दुख हुआ और एक आदमी को अपनी सिफारिश के लिए साथ लेकर पिता के सामने उपस्थित हुआ। वहां पहुँच कर वह पिता के सामने नतमस्तक हुआ और अपनी नादानियों और जवानी में हुई गलतियों पर पश्चाताप के आंसू बहाए और क्षमाप्रार्थी हुआ। हरमुज़़ ने देखा बेटे को अपनी हरकतों का अहसास है वह सजा़ भुगतने के लिए राजी है, यह देखकर उसने बेटे को माफ कर दिया। उसके माथे का चुम्बन लिया और उसको अपना उत्तराधिकारी घोषित कर दिया।\nपरवेज़ खुशी-खुशी अपने महल लौटा और रात को उसने सपने में अपने पूज्य दादा को देखा जो चार चीजों का वरदान दे रहे थे। जो इस प्रकार से थे:\nप्रथम - वह अपनी सजा़ को संतोष और खुशी से भुगतने के लिए तैयार हो गया था इसलिए उसे शीरीन नाम की प्रियतमा मिलेगी।\nद्वितीय - चूंकि उसके प्रिय शबरंगी घोड़े के पैर काट दिये गये थे। इस कारण उसे शबदीज़ नाम का काले रंग का घोड़ा मिलेगा।\nतृतीय - चूंकि उसका तख़्त किसान को दे दिया गया है। इसलिए उसे 'तख़्ते ताकदीस' मिलेगा!\nचैथा - चूंकि उसे साज और संगीत से दूर कर दिया गया था। इस कारण उसे बारबद जैसा संगीतज्ञ मिलेगा।\nइस सपने से जब परवेज़ जागा तो उसने खुदा का शुक्र अदा किया और अपने सपने के सच होने का इन्तज़ार करने लगा। उसका एक मित्र शाहपुर था जो बहुत बड़ा कलाकार और दक्ष चित्रकार था। एक दिन शाहपुर शहज़ादे के सामने उपस्थित हुआ और धरती का चुम्बन लेकर यूं कहने लगा- यदि आज्ञा हो तो कुछ मज़ेदार बातें सुनाऊं?' पहाड़ों के उस पार एक औरत का राज्य है वह शाही कुटुम्ब से संबंध रखती है उसका नाम महीनबानो है, आरान से अरमनिस्तान तक सारा इलाका उसके राज्य में सम्मिलित है उसकी एक भतीजी है, लड़की क्या है चांद का टुकड़ा है। उसके शरीर से फूटती चाँदनी से रात जगमगा जाती है। उसकी आंखों के कालेपन में आबे हयात हिलोरें लेता है, उसके होंठ रसीले हैं या रस से भरे लाल मणि हैं। उसके बाल हैं या बटी हुई कमबंद, जब वह मुस्कुराती है तो उसके दांत मोती की लड़ी की तरह दमक उठते हैं। जिससे उसके रूप का लावण्य सौ गुना बढ़ जाता है। आश्चर्य है कि होठों व उसकी हँसी में नमक भी है और मिठास भी। उसके कपोल चमेली के फूल जैसे सफेद और बदन चमेली के पुष्प की तरह सुगन्धित, उसके सीने कच्चे अनार की तरह हैं और गर्दन\nहिरणी समान है। उसका रंगरूप शक्कर हैं बल्कि उसका नाम ही शीरीन (मिठास) है।\nशाहपुर ने कहा, शीरीन महीनबानों की उत्तराधिकारी है। उसके पास शबदीज़ नामक घोड़ा है जो इस समय का तीव्रगामी घोड़ा है। आंधी आये या तूफान उसका वेग एक समान, हवा से बातें करता है।\nशाहपुर ने शीरीन और शबदीज़़ का इतना बखान किया कि परवेज़ के लिए सोना-जागना उठना-बैठना हराम हो गया। वह मन ही मन शीरीन के बारे में सोच कर खिल उठता। अन्त में उसने एक दिन शाहपुर से कहा - “जो कहानी तुमने आरंभ की है उसे अन्त तक पहुंचाओ। यदि वास्तव में शीरीन का मन मोम की तरह नरम है तो उसपर मेरा चित्र अंकित करने की कोशिश करो और यदि वह फौलाद की तरह कठोर दिल है तो ठण्डा लोहा काटने से क्या फायदा? तब तुम फौरन लौट आना और मुझे सूचित करना।\nशाहपुर ने धरती का चुम्बन लिया और शहज़ादे परवेज़ को आशा बंधाई वह किसी न किसी प्रकार अपने स्वामी को उस दिलरुबा के पास पहुँचाएगा जब तक आपका सर उसी दिलरुबा की गोद में न देख लूं। मैं दम नहीं लूंगा, यदि उसे न ला सका तो फिर स्वयं पलट कर नहीं आऊंगा।'\nशाहपुर ने यात्रा की तैयारी की और पहाड़ों की तरफ चल पड़ा। चलते-चलते वह एक सरसब्ज़ जगह पहुंचा जहां शीरीन और उसकी कनीज़़़ें ग्रीष्म ऋतु व्यतीत करने आती थीं। शाहपुर थकन से चूर-चूर था। वहीं पास के एक खण्डहर में उसने पनाह ली।\nखण्डहर में उसने लोगों से पूछा कि लड़कियां अपना खेमा कहां लगवाती हैं?\n''प्रातः वह पहाड़ के दामन में आ जाती है और फिर सारे दिन जश्न मनाती है।” जवाब मिला।\nशाहपुर प्रातः उठा और लड़कियों से पहले ही वह उस बाग़ में पहुंच गया और कागज़ पर परवेज़ की तस्वीर बनाई और उस चित्र को एक पेड़ की टहनी पर टांग वह वहां से गायब हो गया। घंटे भर बाद लड़कियां वहां पहुंची और हरी भरी घासों पर अपना सामान रखा और खेलकूद-उछलकूद मस्ती में डूब गईं। चूंकि दूर-दूर तक परिन्दा पर नहीं मार सकता था यह देख लड़कियां नाचने गाने लगीं और उस बियावान जंगल में मंगल जैसा समा बंध गया।\nउन्हीं लड़कियों में शीरीन थी जो सितारों में चांद की तरह चमक रही थी। शीरीन मस्ती में जाम पर जाम पी रही थी कि एकाएक उसकी दृष्टि परवेज़ के चित्र पर पड़ी। उसने कनीज़़़ों को आज्ञा दी कि वे चित्र को उतार लाऐं। शीरीन एक घंटे तक टिकटिकी बांधकर तस्वीर को देखती रही वह एक पल के लिए भी अपनी आंखें झपकाने को तैयार न थी। जैसे हर पल उसको अधिक मस्त कर रहा हो। कनीज़़़ों ने जो शीरीन का यह हाल देखा तो मज़ाक में चित्र कहीं छुपा दिया। शीरीन फिर उसे ढूंढ़ लाई। कनीज़़ पहरेदारों ने शीरीन का यह हाल देखा तो डर गई कि कहीं शहज़ादी प्रेमजाल में न फंस जाए। उन्होंने चित्र को फाड़ डाला और बोली, 'यह चित्र परियां उठा लाई हैं हम लोग यहां से कहीं और चलते हैं यह बाग़ भूतों का डेरा लगता है।\nलड़कियों ने भूत, परी की छाया से बचने के लिए टुटके-टोने किये और दूसरे जंगल की तरफ घोड़े दौड़ा दिए। लेकिन शाहपुर पहले ही वहां पहुंच चुका था वहां भी उसने उसी प्रकार से परवेज़ का दूसरा चित्र बनाकर पेड़ की शाख पर टांग दिया था। यह जगह भी हरियाली व फूलों से भरी हुई थी। हर शाख पर झूमती चिड़ियें चहचहा रही थीं। धीमी हवाएं सुगन्ध बिखेर रही थीं। लड़कियां वहां पहुंच कर खेलकूद में व्यस्त हो गईं। इसी बीच शीरीन की दृष्टि फिर चित्र पर जा टिकी। वह मन ही मन कह उठी कहीं यह मेरा भ्रम तो नहीं है?'\nशीरीन ने एक कनीज़़़ से कहा, 'जा तस्वीर उतार ला।'बजाए लाने के कनीज़़ ने वह चित्र बड़ी चतुरता से छुपा दिया और आकर कहा, वहां तो कोई चित्र नहीं है। यह सब छलावा है, चलो हम लोग यहाँ से दूर कहीं चलते हैं।\nलड़कियां तीसरे जंगल में पहुंचीं, थोड़ा दम लिया फिर खाने-पीने, खेलने-कूदने का सामान फैलाया, इधर शाहपुर ने परवेज़ का चित्र उसी प्रकार से लगा दिया। शीरीन ने जब फिर वही चित्र देखा तो उसे बहुत आश्चर्य हुआ। इस बार उसने स्वयं जाकर वह तस्वीर उतारी और सोच में डूब गई।\nशीरीन की सखियां समझ गईं कि यह तस्वीर किसी जिन परी के द्वारा नहीं रखी है बल्कि यह काम किसी आदमी का है। इसके बाद वे बोलीं 'हम हर तरह से तेरी मदद करेंगे। यह कहकर वे सब सच्चाई का पता लगाने जंगल में चल दी।\nशीरीन की बेचैनी बढ़ने लगी। उसने एक कनीज़़ को जंगल से गुज़रने वालों के पास भेजा कि शायद वह चित्र के बारे में बता सकें। परन्तु सबने इन्कार किया कि वह कुछ नहीं जानते हैं। इस बीच शाहपुर पेड़ क पीछे से बाहर निकल आया। जब शीरीन ने उसे देखा तो शाहपुर का चेहरा उसे जाना पहचाना सा लगा। उसने कनीज़़ से कहा कि वह इस अजनबी से चित्र के बारे में पूछे।\nशाहपुर समझ गया कि शिकारी खुद जाल में फंस गया है। कहने लगा, “मैं इतनी सरलता से यह भेद नहीं बता सकता हूं।” यह सुनते ही शीरीन तेज़ी से आगे बढ़ी और स्वयं शाहपुर से बड़े नाज़ व अदा से कहने लगी, “यह अजनबीपन छोड़ो, अपनों जैसी बातें करो।'' शाहपुर ने तन्हाई में जाकर शीरीन को बताया कि यह तस्वीर ईरान के शाह खुसरू परवेज़ की है जिसपर ईरान की धरती को गौरव है जैसे-जैसे शाहपुर परवेज़ के बारे में बताता जाता, शीरीन की बेचैनी बढ़ती जाती और वह कुरेद-कुरेद कर पूछती जाती थी। जब उसके सारे प्रश्नों का उत्तर शाहपुर ने दे दिये तो शीरीन को टटोलने लगा। शीरीन ने अपने दिल का भेद खोल दिया और बोली, 'मैं अपना दिल इस चित्र को दे चुकी हूं, तुम इस मामले में मेरी मदद करो।'\nयह सुनकर शाहपुर ने कहा, 'यह तस्वीर मैंने बनाई है और देर तक वह शीरीन से परवेज़ की बातें करता रहा। शीरीन परवेज़ के बारे में शाहपुर की कही बातें सुनकर ऐसी मस्त हो रही थी जैसे कान से मदिरा पान कर रही हो। अन्त में उसने पूछा, 'अब क्या किया जाए?' शाहपुर ने कहा, 'प्रथम तो यह भेद खुलने न पाए, दूसरे तुम अपने शबदीज़़ घोड़े पर बैठकर यहां से भाग जाओ। मैं शीघ्र ही तुमसे आ मिलूंगा।'\nयह कह कर उसने शीरीन को निशानी के तौर पर परवेज़ की अंगूठी दी और कहा - 'यदि रास्ते में तुम्हें परवेज़ से भेंट हो जाए तो उसे यह अंगूठी दिखाना। यदि ऐसा न हो तो\nसीधे मदाईन की राह पकड़ना और वहां शाही महल के दरबानों को अंगूठी दिखाना। वे लोग तुम्हें शाही बाग़ में ले जायेंगे, वहां बेखौफ होकर तुम घूमना-फिरना और वहीं तुमसे खुसरू परवेज़ की मुलाकात हो जायेगी।'\nअगली सुबह शीरीन ने शिकारियों का वस्त्र धारण किया, कनीज़़ों के साथ शिकार के लिए निकली। इधर-उधर घूमती रही। एक जंगल से दूसरे जंगल में घोड़ा दौड़ाती रही, अचानक उसने शबदीज़़ को ऐड़ लगाई और हवा से बातें करती आंखों से ओझल हो गई। कनीज़़ों ने उसका पीछा किया परन्तु उसकी घूल भी न पा सकीं। वे सब रात गये तक उसे तलाश करती रहीं। अन्त में थकी निराश महीनबानों के पास पहुंची और बड़े दुख के साथ उसको शीरीन के बिछड़ जाने की दुखद घटना सुनाई, दुख से बावली हो महीनबानों ने भतीजी के लिए छाती कूटनी शुरू कर दी।\nइधर शीरीन घोड़ा दौड़ाए चली जा रही थी और पूछ-पूछ कर रास्ता तय कर रही थी। चैदह दिनों बाद प्रातः वह एक हरे भरे बाग़ में पहुंची जहां स्वर्ग की सुन्दरता उतर आई थी। वहीं एक चश्मा भी था जिसका पानी अमृत की तरह जीवन दायी था। शीरीन थकन से चूर उसका अंग-अंग टूट रहा था, शरीर धूल से कुम्हला गया था उसने सोचा नहा लेना चाहिए, यह सोच कर उसने घोड़े को पेड़ से बांधा, फिर अपने कपड़े उतारे और कमर पर रेशम का नीला कपड़ा लपेटा ताकि चश्मे के स्वच्छ पानी में वह धूल और थकन को धो डाले।\nइधर शाह हरमुज़़ का कान भरने वालों ने बाप को बेटे की तरफ से बदगुमान कर दिया कि परवेज़ ताज व तख़्त हासिल करने की लालच में बाप की जान का दुश्मन बन चुका है। हरमुज़ इस ख़बर से क्रोधित हुआ और बेटे की इस नाफरमानी पर उसे कारागार में डालने का हुक़्म दे डाला। यह ख़बर 'बुजुर्ग उम्मीद' ने शहज़ादे को सुनाई और सलाह दी कि वह यात्रा पर चला जाए। इस बीच शाह हरमुज़ का क्रोध भी शांत हो जाएगा। परवेज़ ने वही किया जो गुरु ने समझाया था। शिकार का बहाना बना परवेज़ माशूक के दीदार को निकल पड़ा। चलते समय उसने महल की कनीज़़ों को आज्ञा दी कि अगर कोई सुन्दरी आये तो उसको स्वागत के साथ महल में उतारें और उसका आवभगत के साथ आदर सत्कार व आराम का ध्यान रखें।\nयह केवल इत्तिफ़ाक़ ही था कि परवेज़ अपने कुछ गुलामों के साथ अरमनिस्तान की तरफ जा रहा था, चलते-चलते वह उसी हरे - भरे कुंज की ओर आ पहुँचे जहां शीरीन मौजूद थी। चलते-चलते परवेज़ का घोड़ा अचानक रुक गया। परवेज़ गुलामों से बोला, “तुम लोग घोड़ों को चारा खिलाओ। मैं जरा आसपास का एक चक्कर काट कर आता हूं। वह उस बाग़ में इधर-उधर घूमने लगा। यह वही पल था जब शीरीन ने अपना सुन्दर शरीर नदी के नर्म पानी के सपुर्द किया हुआ था। एकाएक उसकी दृष्टि शीरीन पर पड़ी जो नाफ तक रेशम के नीले कपड़े को लपेटे पानी में ऐसे बैठी थी जैसे कोई पाकीज़ा कमल का फूल पानी में खिला हो।''\nशीरीन पानी में बैठी अपनी भीगी लटों को अंगुलियों से सुलझा रही थी। परवेज़ की जवान नज़रें उस पर जम गईं। एक अजनबी को यूं अपनी ओर घूरते देखकर शीरीन ने शरमा कर लटों में अपना मुंह छुपा लिया। परवेज़ ने घबरा कर मुंह फेर लिया, इतने में शीरीन पानी से बाहर निकली कपड़े पहने और शबदीज़़ पर बैठकर हवा से बातें करने लगी। रास्ते भर सोचती गई कि शायद यह जवान वही चित्र वाला युवक तो नहीं है जिसे वह अपना दिल दे बैठी। परन्तु यह जवान परवेज़ कैसे हो सकता है। इसमें तो बादशाहों वाली कोई बात न थी, शीरीन भूल गई थी कि जब राजा महाराजा शिकार पर निकलते हैं तो शहाना लिबास नहीं पहनते हैं ताकि उन्हें कोई पहचान न सके, इसी गुत्थी को सुलझाते हुए वह बहुत दूर निकल गई।\nइधर परवेज़ ने दोबारा चश्मे की तरफ देखा तो वहां सन्नाटा था उसने हर तरफ घोड़ा दौड़ाया मगर उस हसीना का कहीं पता न था। परवेज़ ने एक ठंडी सांस भरी और उसकी आंखें आंसुओं से भर गईं। अफसोस, अवसर हाथ से निकल गया, वह हाथ मलते हुए सोचने लगा। उसका भाग्य ही खराब है, दुखी-सा वह अरमनिस्तान की ओर चल पड़ा।\nइधर शीरीन जो चली तो सीधे मदाईन जाकर रुकी। शाही महल में उतरी। कनीज़़ों ने उसको हाथों हाथ लिया, फिर उसकी सेवा सम्मान में ऐसा लग गई जैसे वास्तव में वह उनकी मलिका हो। शीरीन के घोड़े को शाही अस्तबल में रखा गया कनीज़़ों ने जब उसे बताया कि परवेज़ शिकार को गया है और वहां से वह अरमनिस्तान की ओर जायेगा तो उसका दिल दर्द से फटने लगा। अब उसे पक्का विश्वास हो गया कि रास्ते वाला जवान खुसरू परवेज़ ही था। अपने ऊपर उसे क्रोध आ रहा था, परन्तु सिर्फ खून के घूंट पीने और प्रतिक्षा करने के अलावा कोई दूसरा चारा उसके पास न था।\nकुछ अरसे बाद शीरीन को पता चला कि परवेज़ अपने पिता के डर से अरमनिस्तान की तरफ गया है। इस ख़बर से आगाह होने के बाद वह उदास और ग़मग़ीन हो उठी। हर दिन उसकी पीर पर्वत में ढल रही थी और हर पल महल में शीरीन का दम घुट रहा था। आखिर उसने कनीज़़ों से कहा कि उसकी तबियत ठीक नहीं है उसके लिए एक महल पहाड़ पर बना दिया जाये, क्योंकि उसको पहाड़ पर रहने की आदत है। यहां की गर्म हवा से उसका मुख पीला पड़ता जा रहा है।\nकनीज़़ों ने आज्ञाकारी दासियों की तरह माथा टेककर हुक्म बजा लाने के लिए सर झुकाया, परन्तु दरबारी अन्दर-अन्दर ईर्ष्या की ज्वाला से जल रहे थे। राजगीर की मुट्ठी उन्होंने गर्म की और कहा कि महल ऐसे स्थान पर बनाओ जहां की आबो-हवा बहुत ही दूषित हो। राजगीर ने किरमान शाह से दस मील की दूरी पर एक महल बनाया वहां की आबो-हवा ऐसी खराब थी कि हफ्ते भर में ही बच्चा बूढ़ा हो जाए। महल जब बन गया तो शीरीन परवेज़ के इन्तजार में वहां जाकर रहने लगी।\nइधर परवेज़ पिता के भय और शीरीन की याद में डूबा रात-दिन घोड़ा दौड़ाता हुआ अरमनिस्तान पहुंच कर महीनबानों का मेहमान हुआ। बानों ने बहुत आवभगत की और 'बस्तीद' नामक बाग़ में उसे ठहराया। बाग़ की आबोहवा गर्म थी और सर्दी में वहां की अजीब छटा थी। खुसरू ने वहां मस्ती से भरपूर दिन गुज़ारे, परन्तु उसे अरमनिस्तान की शराब का स्वाद हमेशा शीरीन की याद में कड़वाहट से परिपूर्ण लगा।\nएक दिन उसे पता चला शाहपुर चित्रकार वहां आया हुआ है, वह खुशी से उछल पड़ा। उसने हुक्म दिया कि शाहपुर को उपस्थित किया जाए। शाहपुर आया तो परवेज़ ने उठकर उसे गले लगाया और अकेले में ले जाकर उससे शीरीन का कुशलक्षेम पूछा। शाहपुर ने शुरू से आखिर तक सारी कथा कह सुनाई कि किस प्रकार उसने चित्र बनाए और शीरीन को भागने में सहायता दी। खुसरू परवेज़ ने भी शीरीन के चश्में में नहाने और गायब हो जाने की बात बताई। आखिर दोनों ने सलाह मशविरा करके यह तय किया कि महीनबानों से कहा जाये कि सरकश घोड़ा शीरीन को दूसरे ओर ले गया है। बेहतर है उनके लिए शबदीज़़ जैसा तेज़ दौड़ने वाला घोड़ा मंगाया जाए ताकि वे मदाईन जाकर शीरीन को ले आए।' क्योकि इस समय कासिद भेजना उचित नहीं लगता। यह समाचार सुन महीनबानों खुश हुई और 'गुलगून' नामक घोड़ा शबदीज़़ की तरह का उन्हें दिया। शाहपुर उस पर बैठा और हवा से बातें करने लगा।\nशाहपुर जब मदाईन पहुंचा तो उसने शीरीन को उदास और दुखी पाया। शाहपुर ने उसे परवेज़ की बात बताई और दोनों अरमनिस्तान की ओर चल पड़े। इधर परवेज़ शीरीन की याद में घुलता रहा। इसी बीच मदाईन से सन्देशवाहक आया कि उसके पिता बादशाह हरमुज़ स्वर्ग सिधार गये हैं। यह खबर दुख का पहाड़ बनकर परवेज़ के ऊपर टूटी, वह मदाईन जाने की तैयारी करने लगा, परन्तु उसका मन शीरीन में अटका हुआ था। कुछ दिन बाद शाहपुर शीरीन के साथ अरमनिस्तान पहुंचा, महीनबानों अपनी खोई भतीजी को पाकर बहुत खुश हुई और पिछली बातों को उसने माफ कर दिया, परन्तु शीरीन को परवेज़ नहीं मिल सका।\nपरवेज़ मदाईन पहुंच कर ईरान के तख़्त पर बैठा। परन्तु कठिन समय अभी समाप्त नहीं हुआ था। अभी पिता का सोग समाप्त नहीं हो पाया था कि बहराम चैबीन जो बादशाह के फौज में था। उसने अचानक बाग़ी होकर आक्रमण कर दिया। उसने छल कपट के साथ प्रजा को अपने में मिला लिया। यह कह कर कि परवेज़ एक हव्सबाज़ जवान है। तख़्त पर बैठने के लायक नहीं है। अब परवेज़ ने अपने को अकेला निसहाय-सा पाया तो घबरा कर आजरबैजान भाग गया और वहां मूकान में ठहरा। अचानक एक दिन शिकार खेलने में उसे शीरीन मिल गई जो वहां आई हुई थी, दोनों की आंखें एक दूसरे को देखकर सजल हो उठीं और माथे खुदा के आगे झुक गये। क्योंकि इस बार न दोनों एक दूसरे से जुदा हुए और न ही गुलगून व शबदीज़ ने एक दूसरे का रास्ता काटा।\nजब महीनबानों को दोनों की मुलाकात का पता चला तो उसने परवेज़ को बुलाकर अपने यहां दूसरी बार शाही अतिथि बनाया। उसके पास बहुत सारे बहुमूल्य उपहार भेजे और उसके स्वागत में बहुत बड़े राजसी भोज का आयोजन किया। परन्तु उसके साथ वह इन दोनों का अनुराग देखकर चिंतित हुई। यह आग और तेल का खतरनाक खेल कब तक चलेगा। आखिर उसने शीरीन को अपने पास बुलाया और कहा - 'तुम एक ऐसे खज़ाने के समान हो जिसको किसी ने हाथ नहीं लगाया है, न तुमने संसार की अच्छाई-बुराई ही देखी है। मुझे लगता है परवेज़ तुमसे ब्याह की बात सोच रहा है। परन्तु मेरी एक बात गिरह में बांध लो वह जितनी बेचैनी दिखाए, तुम अक़्ल का दामन हाथ से मत छोड़ना, कहीं ऐसा न हो कि वह मीठी बातें करके तुम्हारी मिठास को चूस ले और तुम्हें जूठा करके छोड़ दे और फिर किसी अन्य पुष्प के पीछे चला जाए। क्योंकि इस संसार में ऐसा होता है कि लोग ताज़ा खिले नाजुक पुष्प की तरफ लपकते हैं पर उसे सूंघने के बाद पैरों तले रौंद देते हैं।\nशीरीन ने महीनबानों की उपदेश भरी बातों को सुनकर कहा, “मैं सौगन्ध खाती हूं इन सितारों की और पवित्र पुस्तक की, कि मुझे परवेज़ के इश्क़ में खून के आंसू रोने पड़ें, परन्तु जब तक उसकी बाका़यदा पत्नी नहीं बनूंगी अपने आपको पवित्र रखूगी।'' इसके बाद महीनबानों ने शीरीन को आज्ञा दे दी कि वह कनीज़़ों की उपस्थिति में परवेज़ से मिल सकती\nवसंत का मौसम था। चारों तरफ फूल व हरियाली का बोलबाला था। एक दिन शीरीन अपनी सहेलियों और परवेज़ को लेकर चैगान खेलने निकली, लड़कियों ने खूब शोर मचाया, और खेल में वह दक्षता दिखाई की परवेज़ ने भी दाँतों तले उंगली दबा ली। अब परवेज़ और शीरीन की बारी थी। दोनों ने खेल आरंभ किया। कभी खुसरू परवेज़ गेंद लेकर भागता, कभी शीरीन, जैसे दोनों चन्द्र व सूर्य हों जो एक दूसरे के पीछे भाग रहे हों।\nखेल समाप्त हुआ तो काफिला मैदान की ओर निकल कर शिकार खेलने में व्यस्त हो गया। रात हुई तो सब वहीं थक कर सो गये। इस प्रकार से उन्होंने एक मास जंगल में व्यतीत किया। परवेज़ सदा इस अवसर की तलाश में रहता कि किसी प्रकार शीरीन से अपने दिल का हाल बयान कर सके। परन्तु कनीज़़ें हर समय शीरीन को घेरे रहती थीं और परवेज़ दिल मसोस कर रह जाता था।\nएक दिन यह लोग एक बाग़ में पहुंचे, खाने-पीने की चीजें रखकर दास, दासियां सब चन्द्राकार गोलाई में बैठ गये और बीच में शीरीन और खुसरू बैठ गये, शराब का दौर चल रहा था कि झाड़ी से एक शेर निकला और उन पर झपट पड़ा। सारे लोग सर पर पैर रखकर भागे केवल परवेज़ रह गया। शेर उसकी ओर लपका, परवेज़ के शरीर पर केवल मामूली सा वस्त्र था। न जिरिहवक़्तर थी न तलवार, शराब का नशा अलग, परन्तु उसने हिम्मत से काम लिया। एक जोरदार घूसा शेर के माथे पर ऐसा मारा कि शेर चकरा कर वहीं ढेर हो गया। यह देखते ही गुलामों ने शेर को मार डाला और उसकी खाल निकाल कर रख ली।\nपरवेज़ की बहादुरी देखकर शीरीन दंग रह गई। उसने बढ़ कर परवेज़ का हाथ चूम लिया और जवाब में परवेज़ ने शीरीन के होंठों पर अपने होंठ रख दिये जैसे बता रहा हो कि चुम्बन की जगह हाथ नहीं, होंठ हैं। शीरीन के होंठ क्या थे, शक्कर के भरे प्याले थे, आज परवेज़ ने इस तरह से अपने दिल की बात शीरीन से आखिरकार कह ही दी।\nइसके बाद परवेज़ ने जाम पर जाम चढ़ाए परन्तु कभी भी वह उस अनोखी मदिरापान का स्वाद न भुला सका।\nइस घटना के पश्चात शीरीन व खुसरू रात-दिन मगन खूब शराब पीते, जंगल में जंगली फूल चुनते और जब कभी अवसर मिलता तो एक दूसरे के ओठों का चुम्बन लेते। शीरीन लज्जा से दोहरी हो जाती और भाग जाती। खुसरू सोचता रहता कि कभी शीरीन मस्त होगी तो उसकी इच्छा की पूर्ति हो जायेगी।\nआखिरकार एक रात समारोह आयोजित हुआ। बहार की मस्ती चारों तरफ छाई थी। आसमान पर चांद जगमगा रहा था। शराब का दौर चल रहा था। ठण्डी-ठण्डी हवा बह कर नशे को दुगना कर रही थी। थोड़ी देर में सबकी आंखों में नींद का खुमार छाने लगा और एक-एक कर सब सोने चल दिये। तन्हाई देखकर नशे में डूबा खुसरू शीरीन के दामन से लिपट गया। उसका आग्रह देखकर स्वयं शीरीन दो दिल हो गई, परन्तु बलपूर्वक उसने अपनी इच्छाओं पर काबू पा लिया। मगर परवेज़ कहाँ मानने वाला था, अपनी मुराद पूरी न होते देख कहने लगा मुझे डर है कि कल तुम्हारा चेहरा खराशों से भर जायेगा जब मेरे जैसा आशिक मर जायेगा। मेरे खून का धब्बा तुम्हारे दामन को दागदार कर देगा, क्योंकि आशिकों का खून कभी बेकार नहीं जाता। मैं एक बोसे का ही तो ख्वाहिशमन्द हूँ। यह इल्तिजा सुनकर शीरीन नहीं पिघली। परवेज़ अपनी बेताबी का इज़हार करता रहा।\n''यह परिन्दा” भूख और प्यास से तड़पता हुआ तुम्हारे दामन पर आन गिरा है, इसका कुछ तो ख्याल रखो। देखो, यहाँ तन्हाई है। मेरे और तुम्हारे सिवा कौन है?\nउसकी बेकरारी देखकर शीरीन ने केवल इतना कहा, ''गर्मी के मौसम में मिठास खाना नुकसानदेह है।''\nइस तरह का ठंडा जवाब सुनकर भी परवेज़ न माना तो शीरीन ने कहा, ''मुझसे ऐसी बात की उम्मीद न करो जो मेरी आबरूरेज़ी की वजह बने और मैं उसे अंजाम न दे सकू।'' फिर उसे उपदेश देती हुई बोली, “यदि तुम्हें मुहब्बत की इतनी चाहत है जिससे मुझे डर लगता है कि तुम अपनी शाही ज़िम्मेदारियों को भूल जाओगे, अगर तुम अपना राजपाट दोबारा हासिल करना चाहते हो तो उस तरफ पहले ध्यान दो वरना मुझे भूल जाओ।\nपरवेज़ इस दो टूक जवाब से जहां आहत हुआ वहीं\nक्रोधित भी। उसका दिल ग़म से फटने लगा\n''तेरी दीवानगी ही मेरे तख््त व ताज से दूरी की वजह बनी। तेरे जुनून ने ही मुझे हर चीज से बेगाना कर दिया और अब तू मुझे इस तरह दुतकार रही है?'' इतना कह वह शबदीज़़ पर उचक कर बैठा और आहत स्वर में कहा, “मैं चलता हूं! शबाखैर!''\nदिल में तख़्त व ताज के खोने और शीरीन के इस बर्ताव का घाव लिए वह रोम की तरफ चल पड़ा। उसकी शिराओं में पारा तड़प रहा था कि उसे अब अपना खोया अभिमान वापस लेना है।\nजगह-जगह ठहरता, वह भारी मन लिए किसतुनतुनिया पहुंचा, रोम के बादशाह ने उसका शानदार स्वागत किया, अपने को भाग्यशाली समझा और अपनी लड़की मरियम से उसका विवाह किया और एक बड़ी भारी फौज के साथ उन्हें विदा किया। खुसरू रोम के योद्धाओं को लेकर मदाईन पहुंचा और बहराम चैबीन से इस तरह टक्कर ली जिसमें हिन्दुस्तानी तलवारों से दुश्मनों के सर तरबूज की तरह कट-कटकर गिरने लगे, बहराम चैबीन बुरी तरह हार गया और खुसरू परवेज़ दोबारा सिंहासन पर बैठा। उसे संसार भर का ऐश्वर्य प्राप्त था परन्तु शीरीन की याद उसे बराबर सताती थी।\nइधर शीरीन भी अपने खोये महबूब के लिए विरह की आग में जल रही थी, खुद को कोसती कि उसने खुद अपने पैरों में कुल्हाड़ी मारी है। शाहपुर और महीनबानों उसे समझाते, उसे सब्र करने के लिए कहते हैं। कुछ समय पश्चात् महीनबानों बीमार पड़ी और खजाने की कुंजी शीरीन को देकर इस संसार से चल बसी।\nशीरीन अरमनिस्तान के तख़्त पर बैठी उसने कैदियों को आजाद किया और न्याय के साथ राजकाज में लग गई। परन्तु उसका मन राजकाज में नहीं रमता था। वह तो बस खुसरू के प्रेम में तड़पता रहता था। उसे परवेज़ का गुस्सा और अपना क्रोध याद आता तो वह मन ही मन पछताती थी। हर आते-जाते से उसका पता पूछती थी, अन्त में उसे पता चल गया कि खुसरू दोबारा तख़्त पर बैठ गया है और मरयम नाम की एक औरत से शादी कर ली है। उसे यह भी पता चला कि मरयम बड़े कठोर हृदय वाली औरत है। उसने खुसरू से सौगन्ध ले रखी है कि उसके जीते जी वह दूसरा विवाह नहीं कर सकता है। यह सब सुनकर शीरीन खून के आंसू रोई परन्तु फिर सोचने लगी, एक बार मदाईन चलकर किस्मत आज़माने में बुराई नहीं है। उसने सिंहासन की बाग़डोर अपने विश्वासी वज़ीर के हाथों सौंपी और बहुत सारी दासियों और खज़ाने के साथ मदाईन की ओर चल पड़ी। वहां पहुंच कर वह उसी महल में ठहरी जिसमें पहले वह ठहर चुकी थी।\nखुसरू को शीरीन के आने की खबर मिली तो उसकी प्रसन्नता की सीमा न रही। परन्तु मरयम का डर था क्या करता, केवल पत्र और सन्देश तक बात बढ़ी। लेकिन धीरे-धीरे खुसरू की प्रेम अग्नि ज़ोर पकड़ती गई। एक दिन बेताब हो नशे की हालत में वह मरयम के पास पहुंचा और मन में दबी इच्छा उससे बयान कर बैठा- “यदि आज्ञा हो तो शीरीन को इसी महल में ले आऊं?'' परन्तु मरयम कब पिघलने वाली थी उसने कहा- 'तुमने सौगन्ध खाई थी, यदि तुम शीरीन को यहां लाए तो मैं बाप की सौगन्ध खाकर कहती हूं कि मैं अपने को फांसी लगा लूंगी।\nशाहपुर खुसरू और शीरीन के बीच सन्देशवाहक बना था, एक दिन शाहपुर से खुसरू परवेज़ ने कहा, “तुम चुपके से शीरीन को मेरे महल ले आओ, मैं मणि की तरह उसे छुपा कर रखूँगा। परन्तु मेरे हालात ऐसे नहीं हैं कि मैं डंके की चोट पर उससे प्रेम करूं। चूंकि मरयम बला की ईष्र्यालू औरत है। मुझे डर है यदि मरयम को पता चल गया तो वह ईसा की तरह फांसी पर चढ़ जायेगी। उचित यही है कि मैं शीरीन के साथ गुप्त सम्बन्ध रखंू।''\nशाहपुर शीरीन के पास गया और बताया, “खुसरू तुम्हें पाने के लिए बेचैन है लेकिन मरयम को देखकर उसका सारा जोश ठण्डा पड़ जाता है। खुसरू की मजबूरी यह है कि वह रोम के शाह के सामने दूसरा विवाह न करने की शपथ ले चुका है अगर तुम उचित जानों तो छुपकर खुसरू के महल में जाकर विरह की अग्नि को शांत कर लो।'' इस पैगाम को सुनकर शीरीन शाहपुर पर बुरी तरह बरस पड़ी जिसको सुन शाहपुर भौचक रह गया। उसने क्रोध में उबलते हुए पहले जी भर कर शाहपुर को बुरा-भला कहा, “तुम्हें लाज नहीं आती? क्या तुम बिल्कुल ही अधर्मी हो गये हो, क्या यहां का दस्तूर यही है कि जो मोती दिखे उसे गूंथ लो और जो बात समझ में आये बक दो। मैं एक उच्च कुलीन घराने की लड़की हूं, ऐसी तुच्छता की मुझसे आशा न रखना, मुझसे कभी न होगा कि मैं छुपकर खुसरू के महल में जाऊं? मैं यहाँ घुट-घुट कर पल-पल गुजार रही हूं और वह महल में मरयम के साथ गुलछर्रे उड़ा रहा है। ऐसे संगदिल से दिल लगाने से क्या मिला? मैं कभी भी इस दर्द की जलन को भूल नहीं सकती हूं कि मैं परदेश में मोम की तरह विरह की आग में पिघल रही हूं और मरयम खुसरू के साथ मिलन का सुख भोग रही है। फिर एकाएक शीरीन तुनककर शाहपुर से बोली, “यदि खुसरू मेरे प्रेम का दावा करे तो कहना- शीरीन इन बहलावों में आने से रही, अगर वह यह कहे कि मैं मिलन की भोर का इच्छुक हूं तो कहना सो जाओ रात बहुत लम्बी है। अगर वह यह कहे कि मैं शीरीन को सीने से लगाना चाहता हूं तो कहना - इस आरजू को दिल से निकाल दे और अगर वह कहे कि मैं चाँद के बराबर अपना चेहरा रखूँ और उससे इर्षा करूं तो यह मुमकिन नहीं है- ठीक उस शतरंज की वीसात पर शाह व रूख़ का क्या जोड़।\nशीरीन ने अब तक खुसरू के प्रेम में जो मुश्किलें उठाई थीं यह सोचकर उसका दिल भर आया। वह अपने आपसे बोली- “यह आग मेरे अस्तित्व को जला कर राख कर देगी, इस इश्क़ में रात की नींद और दिन का चैन गया, परन्तु बदले में खुसरू से एक पल का भी सुकून न मिला। मेरे बहते आंसुओं ने समुद्र और मेरी आहों ने नरक की लपटों को मात कर दिया है।''\nशाहपुर ने आदर से धरती का चुम्बन लेकर कहा- “हमारी राय से तुम्हारी राय बेहतर है।'' यह कहकर वह उत्तर देने खुसरू के पास चला गया।\nशीरीन का दिल इस जंगली महल में उचाट रहता था। उसके सामने हज़ारों प्रकार के स्वादिष्ट व्यंजन रखे जाते, परन्तु वह केवल घोड़ी का दूध पीकर रहती थी। जहां पर यह महल था उसके आस-पास की वनस्पति कड़वी होने के कारण ग्वाले बहुत दूर चैपायों को चराने ले जाते थे और वहां से दूध लाने में कनीज़़ों को बहुत मुश्किल पड़ती। यह सब देखकर शाहपुर से शीरीन ने एक दिन अपनी मुश्किल बयान की तो शाहपुर कहने लगा कि मेरा एक मित्र है फरहाद वह इस गुत्थी को सुलझा देगा। यूं तो शाहपुर और फरहाद चीन में एक ही उस्ताद के शागिर्द थे, पढ़ाई के बाद शाहपुर ने ब्रश संभाला और फरहाद ने छेनी और हथौड़ी!\nशीरीन ने हुक्म दिया कि फौरन फरहाद का पता लगाया जाए। इस बीच शाहपुर संगतराश फरहाद को ढूंढ़ कर शीरीन के हुजूर में ले आया, फरहाद किसी शिला के समान मजबूत और हृष्ट-पुष्ट था और दिल से हर प्रकार के कार्य के लिए कमर कसे हुए था। शीरीन ने अपने दिल लुभावने अन्दाज से बात की और फरहाद उसकी कंठ की शीतलता उसके उच्चारण की कोमलता पर हज़ार जान से मर मिटा। कहते हैं शीरीन को शीरीन नाम इसलिए दिया गया था क्योंकि उसकी बातों में शहद की घुलावट थी। फरहाद उसकी मिठास से अपना सब कुछ खो बैठा और सांप की तरह व्याकुलता से बल खाता जमीन पर सर पटकने लगा।\n“शीरीन ने कहा कि कोई ऐसी तरकीब निकालो कि मेरे महल तक आसानी से दूध पहुंच जाए। यहां से जानवरों का बाड़ा काफी दूर है, दूध के लिए कनीज़़ों को दूर जाना पड़ता है। कोई नहर बनाओ जिससे ग्वाले वहां जंगल से दूध डालें तो सीधा मेरे महल तक पहुंच जाए।''\nफरहाद, शीरीन को देखकर होश हवास खो बैठा था। उसे कुछ पता नहीं था कि शीरीन क्या कह रही है, जब दूसरों ने उसे शीरीन की बात बताई तो उसने आदर भाव से आंखों पर हाथ रखा। इसके बाद फरहाद अपने काम में तल्लीन हो गया। उसने जंगल से महल तक नहर का रास्ता बना डाला और बड़ी-बड़ी शिलाओं को मोम की तरह तोड़ता एक मास में नहर का काम तमाम कर दिया। नहर जंगल से महल के हौज तक आती थी। ग्वाले ऊपर से दूध डाल देते जो बहता हुआ हौज तक जाता था।\nजब शीरीन ने सुना कि नहर का काम फरहाद ने पूरा कर दिया है तो उसे देखने के लिए वह जंगल में आई। उसे फरहाद के कार्य की तत्परता पर आश्चर्य हुआ। उसे यकीन नहीं आ रहा था कि यह किसी आदमी का काम हो सकता है। उसने फरहाद की पत्थर काटने की कला की सबसे प्रशंसा की और अपनी सभा में ऊंचे आसन पर बिठाया और अपने कानों के झुमकों से चन्द मोती निकाल कर उसे भेंट किये। फरहाद ने वह सारे जवाहर शीरीन के कदमों पर निछावर कर दिये और जंगल की ओर चला गया। वह दिल के हाथों मजबूर था। उसे इन चीजों से क्या सरोकार!\nफरहाद किसी भटकी आत्मा की तरह जंगलों, पहाड़ों पर घूमता रहता था। इश्क़ ने उसके दिल का चैन और तन का आराम छीन लिया था। उसकी आंखें सावन-भादों की तरह बरसती और दिल और जिगर में आहे उठतीं। उसे अपने दर्द की कोई दवा पता न थी। दोस्तों से दूर फरहाद के साथी अब हिरन व चीतल रह गये थे। रात को छुप कर वह शीरीन के महल में बने हौज के किनारे जाता, चुल्लू भर दूध पीता और वापस जंगल में आ जाता। हर हफ्ते शीरीन उसे महल में बुलाती थी और वह केवल शीरीन का मुख निहारता रहता और जंगल में जा विरह के गीत गाता।\nबहुत जल्द फरहाद के इश्क़ की बात हर जगह फैल गई। यहां तक खुसरू परवेज़ के कानों तक पहुंच गई। उसे फरहाद की इस धूर्तता पर क्रोध आया, परन्तु समझ न सका कि इस दीवाने के साथ क्या करे। फरहाद को न तलवार का, न तीर का डर था और न जवान व बूढ़े का लिहाज था, परन्तु खुसरू के प्रेम की अग्नि फरहाद के आचरण को देखकर भड़क उठी। आखिर उसने अपने मित्रों से मशवरा किया कि आखिर इस पागल के साथ क्या व्यवहार किया जाए? क्योंकि यदि छोड़ देता हूं तो मेरी बात बिगड़ती है। यदि मरवा देता हूं तो एक बेगुनाह के खून से हाथ रंगता हूं।\nदरबारियों में से कुछ ने कहा- 'इस मुश्किल का हल पैसा है, पैसा देखकर आंख वाला भी अंधा हो जाता है और लोहा मोम बनकर पिघल जाता है। यह सुनकर खुसरू परवेज़ ने पत्थर तराश फरहाद को दरबार में बुलाया, फरहाद हाज़िर हुआ। उसकी नज़रें नीची थीं, उसने खुसरू के शहाना तख़्त व ताज की तरफ आंख उठाकर भी नहीं देखा। वह सांसारिक सुखों और लालचों से दूर था। खुसरू के इशारे से, गुलामों ने हीरे जवाहरात के ढेर फरहाद के कदमों पर लगा दिये, परन्तु जो मोती फरहाद के दिल में था उसके आगे सब कुछ हीन था।\nजब खुसरू ने देखा कि वह जवाहरात की ओर आंख उठाकर नहीं देख रहा है तो उसने इधर-उधर की बात शुरू कर दी। खुसरू की हर बात का जवाब फरहाद देता, उसकी बातों से थक कर खुसरू मित्रों से बोला, “मैंने आज तक इतना हाज़िर जवाब आदमी नहीं देखा।''\nइसके बाद खुसरू ने फरहाद से कहा, “क्या अच्छा होता जो तुम विस्तों पहाड़ के बीच से लोगों के आने-जाने के लिए एक रास्ता बना दे। फरहाद अभी सोच रहा था कि खुसरू ने उसे शीरीन की कसम दे दी और फरहाद ने इस शर्त के साथ काम करना मंजूर कर लिया कि खुसरू अपने दिल से शीरीन का अनुराग निकाल दे। यह सुनते ही खुसरू के तन-बदन में आग लग गई, इसकी इतनी हिम्मत? फिर खून के घूँंट पीकर सोचने लगा इतने कठिन काम के अन्त तक तो फरहाद स्वयं अपनी जान से हाथ धो बैठेगा।\nजोर-शोर से काम शुरू हुआ, सबसे पहले फरहाद ने एक बड़ी चट्टान काट कर शीरीन की मूर्ति बनाई, फिर खुसरू और उसके घोड़े शबदीज़़ की फिर अपने काम में जुट गया।\nफरहाद रोज शीरीन की मूर्ति का चुम्बन लेता, कभी रोता और पत्थरों से अपना दर्दे दिल कहता हुआ काम में लगा रहता। मैंने कभी जवानी के सपने देखे थे, परन्तु अब तो केवल मृत्यु ही मेरे लिए रह गई है जिसने मुझे इस काम पर लगाया है वह मेरी मौत का इच्छुक है। आत्मा में दर्द की मिलावट ऐसी घुल-मिल गई है कि अब मरना ही उचित है। अपनी बेबसी पर फरहाद आठ-आठ आंसू रोता हुआ अपने भाग्य की शिकायत करता “अगर मैं कुएं में सौ साल तक क़ैद कर दिया जाऊं तो भी मुझे वहां देखने वाला कौन है, केवल इन आहों के। यह\nधरती कुत्तों के रहने की जगह है। पहाड़ों पर शेर और दरिया में घड़ियाल रहते हैं, वीराने में भेड़िया। इस धरती पर घास-फूस के लिए जगह है पर मेरे लिए नहीं है। मुझे कहीं आराम नहीं, न पहाड़ पर न मैदान में।\nफरहाद के पहाड़ काटने के चर्चे दूर-दूर तक फैलने लगे। अंत में शीरीन भी फरहाद की दक्षता देखने आई, जब फरहाद ने यह सुना तो उसमें जीवन को नई आभा और स्फूर्ति की नई उमंग आ गई और वह बड़ी-बड़ी चट्टानों को ढेलों की तरह फोड़ने लगा। शीरीन जब आई तो फरहाद के काम से प्रभावित हुई। अपने हाथ से एक प्याला दूध का भर कर उसने फरहाद को दिया और कहा, “अपने दिल से दुख धो डालो और किसी बात के लिए उदास न हो।''\nशीरीन लौटने लगी तो उसका घोड़ा पत्थर से ठोकर खाकर गिर पड़ा। यह देखकर फरहाद आगे बढ़ा और शीरीन को घोड़े समेत कंधों पर उठाकर उसके महल छोड़ आया।\nइधर खुसरू के पास खबर पहुंची कि जब से शीरीन फरहाद से मिलकर लौटी है फरहाद के जिस्म में जोश उमंग का समुद्र ठाठे मार रहा है और वह मस्त मगन एक चोट में चट्टानें उड़ा रहा है। यदि इस रफ्तार से उसने काम किया तो एक मास में काम समाप्त हो जायेगा। घबरा कर खुसरू ने बड़े बूढ़ों से मशवरा किया। उन्होंने कहा कि, “फरहाद के पास सन्देश भेजा जाए कि शीरीन मर गई। यह खबर सुनकर फरहाद सारा काम काज त्याग देगा। इस षडयंत्र के तय होने के बाद एक कर्कश सन्देशवाहक फरहाद के पास भेजा गया कि तुम जिस शीरीन के लिए पत्थर काट रहे हो वह तो मर गई।” यह सुनते ही फरहाद किसी चैड़ी शिला की तरह पहाड़ से नीचे आ गिरा और रोते हुए कहने लगा। अफसोस! ज़िन्दगी भर दुख झेला और बिना सुख भोगे आज जा रहा हूँ। यह कहकर उसने शीरीन के नाम का नारा लगाया, उसकी याद में धरती का चुम्बन लिया और आंखें बन्द कर ली।\nशीरीन को जब फरहाद की मौत का पता चला तो सावन व भादों की तरह बरस पड़ी। उसके अंतिम दाह संस्कार का आयोजन किया और उसके कब्र पर एक बड़ा-सा गुंबद बना दिया। जब यह खबर खुसरू तक पहुंची तो वह डर गया कि कहीं कोई फरहाद के खून का बदला न ले।” फिर उसने शीरीन को फरहाद की मौत पर दुख भरा पत्र लिखा। परन्तु पूरा पत्र दुख प्रकट न कर कटु वचनों से विंधा हुआ था।” तूने उस प्रेमी की कामवासना में पड़कर उसकी मौत पर रो-रोकर आसमान सर पर उठा लिया है, 'जबकि मैं यहां तेरे लिए तड़पता हूं और तू नज़र उठाकर नहीं देखती। तूने खुद फरहाद को मारा । अब ढोंग रचा रही है, तुने खून किया है, तू ही उसका मातम कर तूने उसे बदनाम किया है। अब तू ही उसकी प्रशंसा कर परन्तु आह! अब आंसू बहाने से क्या फायदा? अगर फरहाद चला गया तो क्या दुख की बात है, खुदा शीरीन को सलामत रखे। उस पीले फूल के मुरझाने का मातम क्यों करे। चमेली की ताजगी तो बाकी है।\nशीरीन को खुसरू का खत मिला तो प्रसन्नता से उसका चुम्बन लिया और व्याकुलता से खोला मगर मीठे शब्दों में छुपे जहरीले कटाक्ष से वह घायल हो उठी, पर सोचकर संतोष किया कि देखो भाग्य आगे क्या रंग दिखाता है।'\nइस बीच मरयम चल बसी। खुसरू खुश हुआ, परन्तु दुनिया के दिखावे के लिए काले कपड़े पहने और समारोह इत्यादि कुछ समय के लिए बन्द कर दिये। इस खबर से शीरीन भी खुश हुई, मगर परवेज़ के लिए शीरीन ने भी एक मास तक सोग मनाया। इसके बाद शीरीन ने खुसरू के पत्र का उत्तर लिखा पर ज़हर से बुझा हुआ कटु वाणों से बिंधा हुआ।\n'अगर बादशाह की मलिका मर गई तो क्या, उसके हरमखाने में न जाने कितनी सुन्दरियां हैं। परन्तु फिर भी मलिका की बात ही अलग थी, पर आशा है बादशाह सलामत सब कुछ भूल जायेंगे और किसी और फूल को पसन्द कर उस पर मंडरायेंगे। बादशाह सलामत दुख न करें, आपकी मलिका तो एक खज़ाना थी, उस खज़ाने को धरती में गाड़ना ही अच्छा है। अगर आपके बाग़ से एक हिरनी गायब हो गई तो क्या पूरा बाग़ हिरनिओं से भरा हुआ है।'\nपत्र पढ़कर खुसरू ने सोचा ठीक है ईंट का जवाब पत्थर ही होना चाहिए था। मरयम के सोगवारी का समय समाप्त हुआ तो खुसरू फिर शीरीन के लिए व्याकुल हो उठा और सोचने लगा किसी प्रकार से उस संगदिल को मोम करना चाहिए।\nइधर शीरीन को यकीन था कि एक न एक दिन खुसरू उसे अपनी दुल्हन बनाएगा। परन्तु खुसरू का ध्यान इस तरफ फिर भी न गया और दोनों ओर से तनाव बना रहा। परवेज़ शीरीन के नखरो व नाज व अदा व इंकार से थक गया । अन्त में खुसरू परवेज़ ने सोचा कि ऐसा कुछ करना चाहिए कि शीरीन प्रतिशोध की आग में झुलस जाए।\nएक दिन जब दरबार सजा हुआ था। बहुत से बादशाह तख़्त के चारो तरफ बैठे हुए थे। साक़ी प्यालों में शराब भर रहे थे। आँखों की शर्म घुल रही थी, तभी खुसरू परवेज़ ने पूछा कि इस दुनिया में कौन सी जगह में सबसे ज़्यादा सुन्दरता है। हर एक ने कोई न कोई नाम लिया। उन्हीं में से किसी ने सपाहान के शहर में 'शकर' का नाम लिया। उसके सौन्दर्य की प्रशंसा करते हुए कहा कि अगर कोई रात को उसे अपने आगोश में लेगा तो वह रात कभी नहीं भूलेगा। यह सुनकर शाह परवेज़ 'शकर' के ख्याल में डूब गया कि कैसे शकर को लेकर शीरीन के दिल में जलन की आग सुलगाई जाए?\nइस विचार में वह वर्ष भर उलझता रहा, फिर सपाहान जाकर 'शक्कर' से विवाह कर लिया। कुछ समय तक वह शक्कर में डूबा रहा, फिर उसे शीरीन की याद सताने लगी। आखिर फिर उसने शीरीन को तोड़ने की तरकीबें शुरू की। अन्त में उसका आखिरी सहारा उसके दुख को बांटने वाले शाहपुर को शीरीन से अलग कर दिया। शीरीन तन्हाई में तड़प उठी। क्या करे? एक दिन उसने तड़प कर दुआ मांगी, “खुदाया! तुझे यतीम बच्चों के आंसुओं की कसम, बूढ़ों के दुःखों की, परदेसियों की थकन की सौगन्ध, वे क़ैदी जो अंधे कुएं में पड़े हैं, तुझे उन फ़र्यादियों की क़सम जो सदा न्याय-न्याय की मांग करते चिल्लाते रहते हैं, तुझे उन पापियों का वास्ता है जो तौबा करते हैं, तुझे उन लोगों का वास्ता है जो घर से दूर और काफिले से पिछड़ गये हैं, तुझे हर दुआ हर इबादत की सौगन्ध है कि इन सबके बदले में मुझे इस दुःख के भंवर से नजात दे जिसमें मैं फंसी हुई हूं।”\nयह दुआ शीरीन के दिल से निकली थी सो उधर खुसरू एक अनजाने दर्द से व्याकुल हो उठा। घबरा कर शिकार के लिए निकल पड़ा। और एक हफ्ते तक शिकार खेलता रहा। शीरीन के महल से कुछ दूर पर पड़ाव डाला, सर्दी का मौसम था। अलाव की गर्मी से खुसरू को नींद आ गई। सुबह जब आंख खुली तो कई प्याले मदिरा के पिये और शबदीज़़ पर बैठकर शीरीन के महल की ओर चल पड़ा।\nजब शीरीन को ज्ञात हुआ कि खुसरू उससे मिलने आ रहा है उसे अपनी बदनामी का भय सताया उसने फौरन हुक्म दिया कि महल के सारे दरवाज़े बन्द कर दिये जायें, लेकिन बाहर के रास्ते पर कालीन बिछा दिये जायें। जब शीरीन छत पर गई तो देखा खुसरू शबदीज़़ पर झूमता चला आ रहा है। वह सोचने लगी 'खुदाया क्या करूं।' यदि खुसरू को बिना मुराद पूरी किये वापस जाने देती हूं तो उसकी जुदाई अब सही नहीं जाती। और महल में बुला कर अपना वुजूद उसे समर्पण कर देती हूं तो सारे संसार में बदनाम हो जाती हूं।\nखुसरू जब महल के समीप पहुंचा तो देखा सारे दरवाज़े बन्द हैं पर स्वागत के लिए कालीन बिछी है उसे शीरीन के इस व्यवहार पर दुख हुआ, और वहीं ठहर गया। गुलाम को बुलाकर कहा- “जा! जाकर शीरीन से कह उससे मिलने ईरान का बादशाह नहीं बल्कि एक मामूली सा गुलाम आया है। मेहमान के लिए क्या हुक्म है वह अन्दर आये या वापस चला जाए।”\nशीरीन चेहरे पर नाजुक नकाब डाल दोबारा छत पर खुसरू को देखने आई। उसने खुसरू पर से हज़ारों मोती निछावर किये। यह देखकर खुसरू ने उसके काले बालों में लज्जा से छुपे गोरे मुख की तरफ देखकर पूछा, “तुम्हारे होठों पर नम्रता और व्यवहार में विनम्रता है फिर मेहमान के लिए दरवाज़़ा बन्द क्यों है। दरवाज़़ा खोलो, मैं बादशाह होकर खड़ा हूं। मैं तुमसे मिलने आया हूं बिना मिले ही चला जाऊं- क्या- मैं मेहमान नहीं हूँ? कोई घर आये शख़्स के लिए यूँ दरवाज़े बन्द कर देता है?''\n''मैं तुमसे प्रेम जरूर करती हूं परन्तु प्रेम की खातिर बदनाम नहीं हो सकती हूं, मैं मलिका बनकर तुम्हारे महल में आना चाहती हूं। इस तरह छुप-छुप कर मिलना मुझे पसन्द नहीं है। मैं यहां अकेली हूं और तुम शराब में मस्त यहां आये हो, मेरे लिए लज्जा की बात है। एक बादशाह की तरह ज्ञानियों, दरबारियों के साथ मुझे ब्याह कर अपने महल में ले जाओ, परन्तु में यूं फूल सूंघने की इजाज़त तुम्हें नहीं दे सकती हूं।''\nफिर नई मलिका शकर के बारे में शीरीन ने शिकवा करते हुए कहा- 'एक समय में दो लोगों से प्रेम करना कहां का कानून है। अब शीरीन, शीरीन कहना छोड़ दो। अधिक मिठास से तुम्हारी जबान में छाले पड़ जायेंगे। मेरे पास मेरे बहलावे के लिए सिर्फ तुम हो पर तुम्हारे लिए हज़ारों दिल बहलाने वाले हैं। वह कौन-सी मुबारक घड़ी थी जब तुमने मुझे याद किया वह कौन-सा खुशकिस्मत दिन था जब तुमने मेरे दिल को खुश किया, तुमने कब अपने गिरेबान को चाक़ किया, कब मेरे लिए बदनामी मोल ली, तुम केवल शराब के जाम पर जाम चढ़ाते रहे, जबकि शाहपुर अपना ब्रश चलाता रहा और फरहाद अपना फावड़ा।'\nखुसरू शर्मिन्दा हुआ और बोला- मैंने गलती जरूर की है पर तुम अपनी मेहरबानी का ध्यान करो, इन्सान तो संसार के आरंभ से गलतियां करता आया है मेरा तन जरूर दूसरों के साथ सुख भोगता रहा परन्तु मेरा मन मेरी आत्मा तेरी चैखट पर तड़पते रहे थे, अगर मैंने भोग विलास में जीवन की चन्द घड़ियां बिताई हैं तो कौन-सी गलती की है, जवान हूं और जवानी में यह सब कुछ होता है।'\nलेकिन उसके बाद भी शीरीन ने कहा- 'तू बादशाह सही पर परन्तु मैं बिना विवाह के उस महल में कदम नहीं रखूगी।'\nजब खुसरू परवेज़ निराश हो गया तो मजबूर होकर अपनी फौज की तरफ लौट आया और शाहपुर से अपना दर्द कह सुनाया- शीरीन की कठोर हृदय की शिकायत की और साथ ही धमकी भी दी कि यदि शीरीन उसकी इच्छा को यूं ही ठुकराती रही तो वह अपने बल का प्रयोग करेगा। शाहपुर ने अपने आशापूर्ण दिलासों से उसके क्रोध को शांत किया और उसे विश्वास दिलाया कि शीरीन एक न एक दिन पिघलेगी जरूर, उसने जो इस तरह बातें की है उसका ठण्डा व्यवहार नहीं बल्कि उसके नाज व अदा हैं, शीरीन जैसी सुन्दरी जितना भी सितम तोड़े उससे नाता नहीं तोड़ते हैं, उसकी नाज़ बरदारी करते हैं।\nइधर शीरीन अपने दिल में पश्चाताप की भावना में तड़पती उदास बैठी थी कि खुसरू परवेज़ के साथ उसको ऐसा शुष्क व्यवहार नहीं करना चाहिए था, यह सोचकर वह तड़प उठी, फौरन घोड़े पर बैठी और खुसरू के खेमे की तरफ चल पड़ी। शाहपुर ने दूर से शीरीन को देखा, उसने बड़ी मुश्किल से\nइधर-उधर की बातें करके खुसरू को सुलाया था। बाहर आकर उसने शीरीन से पूछा!\nशीरीन जो अपने व्यवहार से हैरान लज्जित, चिन्तित और पछतावे में थी उसने शाहपुर से कहा, मेरी एक इच्छा है यदि तुम कहते तो मैं यहां ठहरूं वरना चली जाऊं। बस मैं किसी कोने से छुपकर खुसरू की झलक भर देखना चाहती हूं। परन्तु इसका यह अर्थ नहीं है कि मैं बिना विवाह के अपने को खुसरू के हवाले कर दूंगी।'\nशाहपुर ने शीरीन को शाही खेमे के एक सुरक्षित कोने में ठहरा दिया। प्रातः जब खुसरू परवेज़ की आंख खुली तो उसने शाहपुर से कहा कि मैंने एक बहुत अच्छा सपना देखा है। शाहपुर ने कहा- 'खुदा ने चाहा तो दुख की कालिमा छट जायेगी। खुसरू ने आज्ञा दी - राजसी शान के साथ एक समारोह आयोजित किया जाए जिसमें विशेषकर 'बारबद और नकीसा' जैसे संगीतज्ञ शामिल हों। खुसरू और शाहपुर संगीत के लिए तार छेड़ दिये गये और वातावरण मस्त धुनों और संगीत लहरी में डूब गया।\nशाहपुर ने 'नकीसा' को उस पर्दे के पास बिठाया जिसमें शीरीन छुपी हुई थी और उसने इशारे से कहा कि वही धुन छेड़ो जो शीरीन के हृदय की आवाज़ है सो नकीसा ने वही धुन छेड़ी जिसमें शीरीन की दिल की धड़कने थीं और दूसरा संगीतज्ञ 'बारबद' खुसरू के मनोभावों को गा रहा था, दोनों संगीतज्ञों ने संवेदनाओं से भरपूर ऐसा वातावरण पैदा कर दिया कि शीरीन के हाथ से धैर्य का दामन छूट गया और वह तड़प उठी। उसके मुंह से 'आह' निकल गई। खुसरू ने 'आह' का जवाब 'आह' से दिया। सुनने वाले समझे कि यह एक ही आह की प्रतिध्वनि है, 'आह' की आवाज़ सुनते ही परवेज़ ने बारबद और नकीसा को बाहर भेजा और शाहपुर से धीरे से पूछा, 'यह गम में डूबी किसकी आवाज़ थी? अभी शाहपुर कुछ जवाब देता कि शीरीन दीवानी हो खेमे से बाहर निकल आई और खुसरू के पैरों पर बेतहाशा चुम्बनों की बौछार कर दी। खुसरू ने कहा, “अब होठों का चुम्बन भी ले लो।''\nयह सुनकर शीरीन के माथे पर शिकन आ गई। शाहपुर ने आगे बढ़कर शाहपुर के कान में धीरे से कहा, ''शीरीन अपनी पवित्रता के कारण इन्कार कर रही है क्योंकि उसे डर है कि अगर बादशाह को अपने ऊपर काबू न रहा तो मुझे बदनामी के अलावा कुछ न मिलेगा।\nखुसरू को अब पक्का यकीन हो गया कि शीरीन बिना विवाह के राजी न होगी। तो उसने सौगन्ध खाई कि वह बहुत जल्दी बुजुर्गों के साथ आयेगा और उसे ब्याह कर ले जायेगा, शीरीन यह बात सुनकर खुशी से पागल हो गई। उसने तड़पकर खुसरू के ओठों का चुम्बन ले लिया। इस तरह से मदहोश दोनों प्रेमी एक हफ्ते साथ रहे परन्तु एक रात जब दोनों सीमाएं पार करने लगे तो खुसरू परवेज़ ने आज्ञा दी कि शीरीन अपने महल में लौट जाए और खुद भी फौज के साथ अपने महल लौट आया।\nमहल में पहुंच कर खुसरू ने ज्योतिषियों को बुलाया। आज्ञा दी कि शीरीन की ब्याह कर लाने की एक शुभ घड़ी निकाले। जब शुभ घड़ी निकल आई तो बादशाह ने शीरीन को लाने के लिए हज़ार ऊंट, घोड़े, खच्चर रवाना किए। उनके साथ हज़ार कनीज़़ें थीं। शीरीन को सवारी के लिए एक सुनहरा तख़्त था और असंख्य ज़र व जवाहर के माल और बहुमूल्य वस्त्र थे। सारे रास्ते केवल पालकी और आमारी ही नज़र आ रही थी जिसमें कनीज़़ें बैठी हुई थीं जो रास्ते पर मोती लुटाती हुई आगे बढ़ रही थीं, आखिर खुसरू के महल में शीरीन को ले आईं।\nशीरीन ने जब महल में पैर रखा तो खुसरू ने उसके चरणों में ढेर सारा सोना निछावर किया, फिर धार्मिक पंडितों को बुलाकर धार्मिक मंत्रों के बीच खुसरू ने शीरीन से विवाह कर लिया।\nखुसरू ने शीरीन को एक विशेष महल में उतारा था। विवाह के बाद वह मित्र मंडली के साथ मदिरापान में डूब गया। जब वह शीरीन के पास पहुंचा तो शीरीन ने अपने स्थान पर सजा़-संवार कर एक बुढ़िया बिठा दी जो कमजोरी से कांप रही थी। खुसरू नशे में उसे शीरीन समझा, परन्तु जब बुढ़िया, चीखी तो शीरीन सोलह सिंगार किये पर्दे से बाहर निकली।\nउसके सौन्दर्य को देख चांद शरमा रहा था और खुसरू की दीवानगी चांद देखकर और बढ़ गई पर नशे के कारण शीघ्र ही वह नींद में डूब गया।\nप्रातः खुसरू जब नींद से जागा तो अपने पहलू में एक सुन्दर दुल्हन को पाया। दोनों प्रसन्न थे इसी प्रसन्नता और मिलन के झूले में झूलते कई साल गुजर गये।\nशीरीन से विवाह के बाद खुसरू परवेज़ न्याय और प्रजा सुख की ओर आकर्षित हुआ और प्रजा बादशाह की दया से सराबोर सुख चैन से जी रही थी। मरयम मरते समय एक पुत्र छोड़ गई थी। जिसका नाम 'शेरविए' था। जब खुसरू और शीरीन की शादी हुई तो 'शेरविए' उस समय नौ वर्ष का था परन्तु इस बालकाल में ही उसका नन्हा-सा मस्तिष्क और दिल शीरीन के सौन्दर्य से प्रभावित हो गया कि काश! शीरीन मेरी पत्नी होती।' जब उसके मनोस्थिति का ज्ञान खुसरू को हुआ तो वह क्रोध से बल खाकर रह गया। महल से उसे निकाल नहीं सकता था। बहरहाल वह उसका पुत्र था।\nइस तरह से कई वर्ष बीत गये। एक रात खुसरू शीरीन के साथ महल में सो रहा था शेरविए चोरों की तरह महल में घुसा और तलवार से बाप का सीना चाक कर दिया। मीठी नींद से परवेज़ जागा तो शयनकक्ष खून में डूबा देखा। खुसरू ने असहनीय पीड़ा में सोचा कि शीरीन को जगा दे और एक घूँट पानी मांगे। परन्तु सोचा कि शीरीन इस दर्दनाक दृश्य की ताव न ला सकेगी। यह सोचकर उसने तड़प-तड़प कर जान दे दी।\nइधर शीरीन के शरीर में जब गर्म खून लगा तो वह जाग पड़ी घबरा कर उठी और यह हृदय विदारक दृश्य देखकर वह तड़प उठी। उसने खुसरू के शरीर से चादर हटाई तो वहां खून ही खून था। “शीरीन फूट पड़ी और दहाड़ें मार-मारकर रोने लगी। फिर उसने इत्र और गुलाब मंगवाए और उससे खुसरू के घावों को साफ किया। शीरीन ने काले कपड़े पहने और मातम मनानें बैठ गईं मगर शेरविए ने उसको सन्देश भिजवाया कि जैसे ही हफ्ता खत्म होता है मैं तुम्हें अपने बाग़ का फूल बना लूंगा 'यह सारा खज़ाना तेरे हवाले कर दूंगा और तुझे खुसरू से अधिक ठाठ-बाट से रखूँगा। शीरीन को इसकी दुष्टता पर क्रोध बहुत आया पर उसने ऐसा दिखावा किया जैसे वह राजी है क्योंकि वह शेरविए को भ्रम में रखना चाहती थी।\nदूसरे दिन ईरान के शाही रस्म रिवाज के अनुसार खुसरू के शव को ताबूत में रखा गया। बादशाहों ने कन्धा दिया, और बड़े-बड़े सरदार और हाकिम शवयात्रा में सम्मिलित हुए। शीरीन भी कनीज़़ों के पीछे चल रही थीं उसने कानों में बुन्दे पहन रखे थे। आंखों में काजल लगा रखा था, शरीर पर लाल रेशमी कपड़े और सर पर पीली ओढ़नी थी। जिसने शीरीन को देखा समझा कि उसे परवेज़ की मौत का जरा भी अफसोस नहीं है। शेरविए को भी यह\nधोखा हुआ कि शीरीन ने उसकी बात मान ली है।\nखुसरू का ताबूत कब्र में उतारा गया तो शीरीन ने अन्दर जाकर मकबरे का दरवाज़़ा बन्द कर लिया। कफ़न हटाकर उसने खुसरू परवेज़ के घाव को चूमा लिया और फिर कपड़ों में छुपे खंजर निकाल कर अपने सीने पर मार लिया।\nशीरीन ने अपने खून से मकबरे को धो डाला। फिर चीखें मारी ताकि सबको ख़बर हो जाए।\nइसके बाद उसने खुसरू के होठों पर होठ रखे और सीने पर सीना और इस तरह से वह अपने प्रीतम की आगोश में समा सदा के लिए मौत की नींद सो गई।


नैहाटी (कोलकाता): पश्चिम बंगाल की मुख्यमंत्री ममता बनर्जी ने देश के लोगों से आह्वान किया है कि वे ‘भाजपा के अत्याचार’ के खिलाफ अपनी आवाज उठाएं और राज्य में भगवा दल पर बंगालियों और गैर-बंगालियों के बीच खाई पैदा करने का आरोप लगाया.\nलोकसभा चुनावों में पार्टी का उम्मीद के अनुरूप प्रदर्शन नहीं रहने के बाद बनर्जी ने अपने पहले राजनीतिक कार्यक्रम में बीते बृहस्पतिवार को कहा, ‘भाजपा राज्य में बंगाली और गैर-बंगाली लोगों के बीच विभेद पैदा करने की कोशिश कर रही है. वे राज्य में सांप्रदायिक सद्भाव को खत्म करना चाहते हैं. मैं देश के लोगों से अपील करूंगी कि वे सांप्रदायिक विभाजन के खिलाफ अपनी आवाज उठाएं.’\nममता नैहाटी नगरपालिका के बाहर तृणमूल कांग्रेस के द्वारा आयोजित धरने में हिस्सा ले रही थीं. यह धरना चुनाव परिणामों की घोषणा के बाद हुई हिंसा के विरोध में आयोजित किया गया था.\nउन्होंने कहा, ‘भाजपा के गुंडों ने 400 से अधिक बंगाली परिवारों को बेघर कर दिया. मैं उन गुंडों को नहीं बख्शूंगी.’\nसाथ ही ममता ने आरोप लगाया कि कुछ पुलिस अधिकारी भाजपा नेताओं के इशारे पर काम कर रहे हैं.\nउन्होंने कहा, ‘हम इसे बर्दाश्त नहीं करेंगे. हम उनके खिलाफ कार्रवाई करेंगे.’\nममता ने पार्टी कार्यकर्ताओं से आह्वान किया कि राज्य में भाजपा-आरएसएस के बढ़ते कदमों को रोकने के लिए ‘बंग जननी वाहिनी’ और ‘जय हिंद वाहिनी’ का गठन करें.\nउन्होंने कहा, ‘ये दोनों संगठन राज्य के सभी प्रखंडों में काम करेंगे और भाजपा एवं आरएसएस का सामना करेंगे.’\nममता बनर्जी के काफिला गुजरते समय फिर लगे जय श्री राम के नारे\nमालूम हो कि गुरुवार को ममता बनर्जी का काफिला पश्चिम बंगाल के उत्तरी 24 परगना जिले के भाटपारा से गुजर रहा था, उस दौरान कुछ लोगों ने जय श्री राम के नारे लगाए.\nतृणमूल कांग्रेस की प्रमुख लोकसभा चुनाव परिणामों के बाद अपने पार्टी कार्यकर्ताओं के साथ हुई ‘हिंसा’ के खिलाफ एक धरने में हिस्सा लेने के लिए नैहाटी जा रही थीं.\nसोशल मीडिया पर वायरल हुए एक वीडियो में कुछ लोग उस समय ‘जय श्री राम’ के नारे लगाते हुए नजर आ रहे हैं, जब बनर्जी का काफिला भाटपारा क्षेत्र से गुजर रहा था.\nइस क्षेत्र में चुनाव परिणामों की घोषणा होने के बाद से भाजपा और तृणमूल कांग्रेस के बीच हिंसा चल रही है. यह क्षेत्र भाजपा के नवनिर्वाचित सांसद अर्जुन सिंह का गढ़ माना जाता है. सिंह ने चुनाव में तृणमूल कांग्रेस के दिनेश त्रिवेदी को पराजित किया है.\nउन्हें यह कहते हुए सुना गया, ‘आप अपने बारे में क्या सोचते हैं? आप अन्य राज्यों से आएंगे, यहां रहें और हमारे साथ दुर्व्यवहार करें. मैं इसे बर्दाश्त नहीं करूंगी. तुम्हारी हिम्मत कैसे हुई मुझे अपमानित करने की? आप सभी के नामों और विवरणों को लिख लिया जाएगा.’\nमुख्यमंत्री के अपनी कार में वापस जाने के बाद उन लोगों ने फिर से ‘जय श्री राम’ के नारे लगाए जिस वजह से उन्हें फिर से एक बार अपने वाहन से उतरना पड़ा.\nइस दौरान ममता बनर्जी ने मिथुन चक्रवर्ती की एक फिल्म ‘एमएलए फटाकेश्तो’ का डायलॉग भी बोला. ममता ने कहा कहा, ‘क्या आपको मिथुन चक्रवर्ती का यह डायलॉग याद है. मैं इस डायलॉग को पूरा नहीं कह सकती और न ही मैं ऐसा कहूंगी लेकिन मैं इतना कहूंगी कि मैं तुम्हें यहां मारूंगी और न्याय कही और होगा.’\nइससे पहले लोकसभा चुनाव प्रचार अभियान के दौरान सामने आए एक वीडियो में ममता बनर्जी का काफिला जब गुजर रहा था तब भी कुछ लोग ‘जय श्री राम’ के नारे लगाते हुए नजर आए थे.\nभाजपा ने राज्य की लोकसभा की 42 सीटों में से 18 सीटें जीत ली हैं और यह तृणमूल कांग्रेस की जीती हुई 22 सीटों से केवल चार कम है. कांग्रेस ने दो सीटें जीतीं जबकि वामदल इस बार यहां से कोई सीट नहीं जीत सके.\nTagged as: Bengali-non-Bengali, BJP, BJP Workers Murder, India, Mamata Banerjee, Modi Govt, Narendra Modi, News, Oath Taking Ceremony, politics, RSS, TMC, Trinmool Congress, आरएसएस, ख़बर, तृणमूल कांग्रेस, द वायर हिंदी, नरेंद्र मोदी, न्यूज़, बंगाली-गैरबंगाली, भाजपा, भाजपा कार्यकर्ता, भारत, ममता बनर्जी , मोदी सरकार, राजनीति, शपथ-ग्रहण समारोह, समाचार, हिंदी समाचार


Tulsi Business देगा अच्छा मुनाफा, इन कंपनियों के साथ जुड़कर करें शुरू\nकंचन मौर्य2September, 2021 12:20 PM IST\nआजकल प्रदूषण एक ऐसी समस्या बन गया है, जिससे कई गंभीर बीमारियों पैदा होती हैं. इससे बचने के लिए अधिकतर लोग नैचुरल प्रोडक्ट्स (Natural Products) और मेडिसीन (Medicine) का इस्तेमाल कर रहे हैं, इसलिए बाजार में इनकी मांग लगातार तेजी से बढ़ रही है.\nऐसे में अगर आप खुद का बिजनेस शुरू करना चाहते हैं, तो औषधिय पौधों (Medicinal Plant) की खेती से शुरुआत कर सकते हैं. इसमें लागत कम लगती है और लंबे समय तक मुनाफा भी सुनिश्चित रहता है. आइए आपको औषधीय पौधों (Medicinal Plant) की खेती से कर मुनाफा कमाने की जानकारी देते हैं.\nऔषधीय पौधों की खेती (Cultivation of medicinal plants)\nसबसे खास बात यह है कि इसकी खेती के लिए लंबे-चौड़े फार्म की जरूरत नहीं होती है और न ही ज्यादा लागत की जरूरत पड़ती है. अगर आप इसकी खेती करना चाहते हैं, तो आप कॉन्ट्रैक्ट पर भी खेती कर सकते हैं. जी हां, आज के समय में कई कंपनियां ऐसी हैं, जो कॉन्ट्रैक्ट पर औषधियों की खेती कराती हैं. इस तरह आप औषधियों की खेती कर अच्छी कमाई कर सकते हैं. उदाहरण के लिए बताते चलें कि आप तुलसी की खेती भी कर सकते हैं. तुलसी के कई प्रकार होते हैं, जिनसे यूजीनोल और मिथाईल सिनामेट होता है. इनके उपयोग से कैंसर जैसी गंभीर बीमारी की दवा बनाई जाती है.\nतुलसी की खेती में लागत (Cost of basil cultivation)\nइसकी खेती शुरू करने में कुछ हजार रुपए ही खर्च करने की जरूरत पड़ती है. मगर आप इनके जरिए लाखों रुपए की कमाई कर सकते हैं. देश में कई ऐसी दवा कंपनियां हैं, जो फसल खरीदने तक का कॉन्ट्रैक्ट करती हैं. इससे आपकी कमाई भी सुनिश्चित हो जाती है.\nये कंपनियां करा रही हैं कॉन्ट्रैक्ट फॉर्मिंग (These companies are doing contract forming)\nअगर आप तुलसी की खेती करना चाहते हैं, तो आप पतंजलि, डाबर, वैद्यनाथ आदि आयुर्वेद दवा बनाने वाली कंपनियों से संपर्क कर सकते हैं. ये कंपनियां कांट्रेक्टं फार्मिंग कराती हैं. इसके साथ ही फसल को खरीदती भी हैं.\nजानकारी के लिए बता दें कि आप तुलसी की खेती से अच्छा मुनाफा कमा सकते हैं, क्योंकि तुलसी के बीज और तेल की बड़ा बाजार है. जहां हर दिन नए रेट पर तेल और तुलसी बीज खरीदे जाते हैं.\nतुलसी व्यवासय करने के लिए ट्रेनिंग (Tulsi business training)\nऔषधिय पौधों की खेती करने के लिए अच्छी ट्रेनिंग की जरूरत होती है, ताकि आपको इसकी खेती में किसी तरह का नुकसान न हो. बता दें कि औषधीय पौधों की खेती करने के लिए लखनऊ स्थित सेंट्रल इंस्टीपट्यूट ऑफ मेडिसिनल एंड एरोमैटिक प्लांट (सीमैप) ट्रेनिंग देता है. इसके जरिए कंपनियां कांट्रेक्टट साइन भी करती हैं. इससे आपको काफी सुविधा मिलती है और इधर-उधर भी नहीं जाना पड़ता है.\nछोटे-छोटे गमलों में उगाएं तुलसी की पौधे (Grow basil plants in small pots)\nकुछ हर्बल प्लांट (Herbal Plants) जैसे तुलसी, आर्टीमीसिया एन्नुंआ, मुलैठी, एलोवेरा आदि बहुत काफी कम समय में तैयार हो जाते हैं. ऐसे में आप कुछ पौधों को छोटे-छोटे गमलों में भी उगा सकते हैं.\nतुलसी व्यवासय से मुनाफा (Profit from tulsi business)\nहमारे देश में तुलसी को धार्मिक मान्यता दी जाती है, लेकिन इसके औषधीय गुणों की वजह से इसकी खेती से अच्छी कमाई भी की जा सकती है. अगर आप एक हेक्टेयर में तुलसी की खेती करते हैं, तो मात्र 15 हजार रुपए खर्च कर अच्छा मुनाफा कमा सकते हैं.\nकृषि जागरण ने तुलसी के व्यापार से जुड़ी अधिक जानकारी के लिए कृषि महाविद्यालय, भरतपुर, राजस्थान के डीन डॉ. उदयभान सिंह से बातचीत की. उन्होंने बताया है कि कोरोना काल के बाद से किसानों के लिए तुलसी की खेती करना काफी लाभकारी साबित होगा. मगर किसानों को तुलसी के व्यापार में समस्याओं का सामना करना पड़ सकता है.\nउनके मुताबिक, बाजार में तुलसी की मांग कम है, इसलिए अगर किसान काफी बड़े स्तर पर तुलसी का व्यापार करना चाहते हैं, तो इसकी कीमत कम मिलती सकती है. मगर इस समस्या का एक समाधान यह है कि किसानों को एक समूह में तुलसी की खेती कर व्यापार करना चाहिए. इससे शायद उन्हें अच्छा मुनाफा हासिल हो. इसके साथ ही मार्केटिंग पर ज्यादा ध्यान देना होगा. अगर आप तुलसी के व्यापार की अच्छी मार्केटिंग कर अपनी पहचान बना सकते हैं, तो निश्चय ही अच्छा मुनाफा हासिल होगा.\nEnglish Summary: earn profits by starting tulsi business\nSmall Business Idea Tulsi Cultivation Tulsi Farming तुलसी की खेती तुलसी की व्यावसायिक खेती Tulsi Business Basil Farming


Sonu Sood is making himself feel helpless he is not able to help people even when he wants - सोनू सूद खुद को कर रहे हैं बेबस महसूस, लोगों की चाहकर भी नहीं कर पा रहे मदद\nहोम/ मनोरंजन /सोनू सूद खुद को कर रहे हैं बेबस महसूस, लोगों की चाहकर भी नहीं कर पा रहे मदद\nSmart News Team, Last updated: Sat, 17th Apr 2021, 1:36 PM IST\nकोरोना काल में भगवान बने सोनू सूद खुद को बेबस महसूस कर रहे हैं. पिछले एक साल से लोगों को परेशानियों से निकालने वाले सोनू सूद कोरोना के लेकर काफी परेशान चल रहे हैं.\nसोनू सूद खुद\nएक्टर सोनू सूद इन दिनों काफी परेशान चल रहे हैं,कोरोना काल में मसीहा बने सोनू सूद लोगों की लागातार मदद कर रहे हैं. ऐसे में उन्होंने कई प्रवासियों को उनके घर पहुंचाया है. कोरोना काल में भगवान बने सोनू सूद खुद को बेबस महसूस कर रहे हैं. पिछले एक साल से लोगों को परेशानियों से निकालने वाले सोनू सूद कोरोना के लेकर काफी परेशान चल रहे हैं. कोरोना के लगातार बढ़ते मामलों और देश के हाल पर उन्होंने हाल ही में एक ट्वीट कर अपनी बेबसी को जाहिर किया है.\nहर कोई कोरोना काल में लोग सोनू से मदद की गुहार लगा रहे हैं, लेकिन वह चाहकर भी किसी की मदद नहीं कर पा रहे हैं. इस महामारी के आगे वह खुद को बहुत लाचार महसूस कर रहे हैं. एक ट्वीट कर उन्होंने ये बयां किया है. सोनू सूद ने ट्वीट किया कि सुबह से मैं अपना अपना फोन नीचे नहीं रख पाया हूं. पूरे भारत से अस्पताल बेड्स, दवाइयों और इंजेक्शन के लिए हजारों लोगों के फोन. उनमें से बहुतों को यह उपलब्ध कराने में सक्षम नहीं हो रहा. मैं बहुत बेबस महसूस कर रहा हूं. हालात डराने वाले हैं. कृपया घर पर रहिए. मास्क पहनिए और खुद को संक्रमित होने से बचाइए.\nवहीं दूसरे ट्वीट में उन्होंने कहा है कि हम सब मिलकर अनेक लोगों की जिंदगियां बचा सकते हैं.. यह समय किसी पर दोष मढ़ने का नहीं है बल्कि एक ऐसे जरूरतमंद के लिए आगे आने का वक्त है, जिसे आपकी जरूरत है. कोशिश करिए उन्हें चिकित्सा संबंधी आवश्यकताएं पहुंचाईं जा सकें.चलिए मिलकर जिंदगियां बचाते हैं. हमेशा आपके लिए उपस्थित.\nरकुल प्रीत और अर्जुन कपूर के गाने 'दिल है दीवाना' ने रिलीज होते ही मचाई धूम\n17/04/2021 01:06 PM IST\nसुरभि चंदना और शरद मल्होत्रा के क्यूट मूमेंट की वीडियो वायरल\n17/04/2021 01:11 PM IST\nमनीष मल्होत्रा के डिजाइनर लहंगे में रवीना टंडन ने शेयर की खूबसूरत फोटो\n17/04/2021 01:01 PM IST\nट्रैवल करते हुए काजल राघवानी ने शेयर किया वीडियो, यहां देखें


जाति की जकड़ - Jansatta\nकबीर की याद\nजाति की जकड़\nसंपादकीय ‘दलित की बरात’ (14 मई) पढ़ा। दलित युवक की बरात में पत्थरबाजी या दूल्हे को घोड़ी पर न बैठने देने की ये फुटकर घटनाएं नहीं हैं। यह समाज की रीढ़ में छेद कर उसमें जातीय वर्चस्व की अंकुशी लगाने वाली ‘अचेतन’ कील है। हमें समझना होगा कि भारत में जातीयता एक दंभ और अहंकार का कॉकटेल तैयार कर वर्गीय-संघर्ष को सदैव दावतखाने पर न्योतती है।\nजनसत्ता June 5, 2015 9:00 PM\nइसके पीछे सामंती मानसिकता के विषाणु-कीटाणु हैं जिसे भारतीय समाज ने कथित पुरोहितवादी ढकोसलों के आधार पर गढ़ा है, पोसा-पाला और निवाला बना कर गटका है। आरक्षण-देवता का एक आनुदानिक प्रपंच खड़ा कर अपनों को अपने से अलगा दिया है। आरक्षण के बहाने पूरे देश में राजनीतिक षड्यंत्र फल-फूल रहा है; बौद्धिक-संयंत्र प्रयोगशील है, जो मानता है कि किसी को योग्य बनाने से अच्छा है कि उसे ‘प्रतिभाशाली’ होने का सर्टिफिकेट थमा दो, लेकिन उसमें कबीर के कथनानुसार ज्ञान, क्रिया और इच्छा के हुनर-कौशल, काबिलियत, साहस और संकल्पशक्ति न पनपने दो।\nहद है, आदमी घोड़े पर नहीं चढ़े क्योंकि वह दलित है; दूध-भात न खाए क्योंकि वह निम्न जाति का है; एक ही शौचालय का प्रयोग न करे क्योंकि वह अछूत है! वाह भाई, कबूतर का ‘क’ नहीं जानते पर सामाजिक ठेकेदारी की कबूतरबाजी या करतब सीखना हो तो आपसे सीखेंं! परले दरजे का बेवकूफ होते हुए भी आपको सिर्फ इस नाते दंडवत करें कि आप अमुक जाति, वंश या बिरादर के हैं।\nसमाजविज्ञानी, भाषाविज्ञानी, मनोविज्ञानी, नृतत्त्वविज्ञानी, संचारविज्ञानी आदि विशेषणों से अलंकृत भारतीय बौद्धिको…क्या कहना है आपका इस पर? विश्वविद्यालयी प्राध्यापको, क्या कहता है आपका अनुसंधान, शोध-पत्र? किन मूल कारणों का खुलासा करती हैं इस संदर्भ में आपकी पत्रिकाएं या कि ‘इंपेक्ट फैक्टर’ वाला अंतरराष्ट्रीय जर्नल? क्यों दुहराव-भरी ऐसी घटनाओं से हम और हमारा समाज दो-चार है? क्यों ऐसी अमानुषिक मनोवृत्तियां सर उठा ले रही हैं प्राय:?\nजाहिरा तौर पर भारत में आज दो वर्ग हैं: नाागरिक समाज और सनातन भारतीय। सनातन भारतीय के हिस्से में आजादी के परखच्चे उड़ाने वाली सचाइयां हैं। इस वर्ग के लोग आर्थिक चिंता से ग्रस्त हैं तो युवा पीढ़ी दोराहे पर है। खुदकुशी, अपराध, लूट, हिंसा, बलात्कार, जुआ, शराबखोरी, नशाखोरी, गाली-गलौज, बेशहूर शोहदेबाजी, उत्तेजनापूर्ण प्रतिक्रिया, असामाजिक बर्ताव, अराजकतावादी रवैया आदि-आदि के कसूरवार के रूप में उन्हीं के नाम पर सरकारी मुहर लगी है।\nवर्तमान अर्थयुग में उन पर कुछ भी आरोप मढ़ कर या आक्षेप लगाकर छोड़ दो, बस काम हो गया। उनकी बोलती बंद कर दो, कोई हिसाब लेने नहीं आएगा। गोकि गरीब आदमी सरकार चाहता है और बदल देता है लेकिन अपनी किस्मत बदल पाना उसके अपने हाथ में नहीं है।\nसरकार कहती है, नरेगा कमाओ, मनरेगा कमाओ। प्रधानमंत्री कहते हैं कि यह पिछली सरकार के किए-धरे और बोए का कर्मफल है, इसे मैं समाप्त नहीं सकता। इसलिए मौजूदा जनतांत्रिक दुर्भावना और आर्थिक असहयोग का शिकार सभी जातियां, मजहब और समुदाय एकसमान हैं। दरअसल, हमें लड़ना उन ताकतों से है जो हमारा घर-बार चौपट कर रही हैं, हमारे उद्योग-धंधे खत्म कर रही हैं। लेकिन हम लड़ रहे हैं घोड़े पर चढ़े दूल्हे के साथ, सिर्फ इसलिए कि यह झूठी शान और जातीय श्रेष्ठताग्रंथि से रोगग्रस्त समाज को चिढ़ा रहा है।\nबावजूद इन सबके सामाजिक-जन को भरोसा है कि अपने ही किए सुधार और अपेक्षित बदलाव होंगे। हम-आप ही बुराइयों का खात्मा करेंगे। हम लोग ही समाज की गलतियों को आईना दिखाएंगे। गोया सरकार और सरकारी-तंत्र से यह उम्मीद करना कि वह स्वत:स्फूर्त समाज-सुधार करे या लोगों को विवेकी बनाए, अब संभव नहीं रहा। लेकिन यह भी सत्य है कि यदि सरकारी-तंत्र हमारी प्रेरणाशक्ति से चेतजाए तो बड़ी से बड़ी घटना तत्काल टल सकती है। हिंसा-वारदात की बढ़ती घटनाओं पर नकेल कसा जा सकती है। स्त्रियां पुरुषवादी यातना की शर्मसार कर देने वाली करतूतों का शिकार होने से बच सकती हैं।


Image caption अभिनेता शाहरुख़ ख़ान कहते हैं कि वो पहले से बहुत अच्छा महसूस कर रहे हैं.\nबीबीसी टेक वन में इस हफ़्ते रिलीज़ हो रही फ़िल्मों की बात होगी फ़िल्म समीक्षक अर्णब बनर्जी के साथ.\nनिर्देशक सुधीर मिश्रा की फ़िल्म 'तेरा क्या होगा जॉनी' एक बार फिर रिलीज़ होते-होते रह गई. इस फ़िल्म को वैसे 2008 में रिलीज़ होना था लेकिन किसी न किसी वजह से इसकी रिलीज़ टालती जा रही है. ये फ़िल्म मुंबई को केन्द्र में रख कर बुनी गई है जिसमें कॉफ़ी बेचने वाले एक बच्चे की नज़र से भागती-दौड़ती मायानगरी को उकेरा गया है.\nवहीं सालों से बन रही फ़िल्म 'अदा' आख़िरकार रिलीज़ हुई. जाने-माने संगीतकार ए आर रहमान ने 2001 में इस फ़िल्म का संगीत दिया था. फ़िल्म के निर्माता झामू सुघंध के निधन की वजह से इस फ़िल्म की रिलीज़ और टल गई. नए कलाकारों और नई कहानी के साथ तनवीर अहमद द्वारा निर्देशित ये फ़िल्म कई और कठिनायों को पार करते हुए अब दर्शकों तक पहुंची है.\nसाल 2010 ख़त्म हो गया है और हिंदी फ़िल्म जगत के कई नामचीन सितारों ने बीबीसी को बताया की ये साल उनके लिए कैसा रहा.\nImage caption सलमान ख़ान का कहना है कि जो इंसान अपने फ़ैसलों पर अडिग रहता है वो दबंग है.\nनिर्देशक फ़ारहा ख़ान की फ़िल्म 'तीस मार ख़ान' जो इस साल रिलीज़ हुई उनका कहना है कि इस साल ने तो उनकी ज़िंदगी ही बदल दी. वहीं शाहरुख़ ख़ान का तो मानना है कि साल फ़िल्मों से नहीं बल्कि ज़िंदगी से अच्छा बनता है. अभिनेता रितिक रोशन की इस साल दोनों ही फिल्में - 'काइट्स' और 'गुज़ारिश' दर्शकों को लुभाने में नाकामयाब रहीं. लेकिन उनका कहना है कि ज़िंदगी में हमेशा अच्छा हो ये ज़रूरी नहीं है.\nसाल 2010 की सबसे बड़ी फ़िल्म 'दबंग' के अभिनेता सलमान ख़ान ने बीबीसी के साथ एक ख़ास बातचीत में बताया कि कैसे शुरुआत से ही उनके फैंस ने हमेशा उनका साथ दिया है. वो कहते हैं कि वो कभी भी अपने भविष्य की योजना नहीं बनाते.\n‘तीसमारखां’:शीला का जादू सर चढ़ के बोला


February 2016 – Page 37 – जय विजय\nव्यंग्य गीत- ये कैसा है सम्मान बंधु\n01/02/2016 03/02/2016 डॉ कमलेश द्विवेदीComments(4)\nये कैसा है सम्मान बंधु ये कैसा है सम्मान बंधु. हमको ही सारे खर्चों का करना होगा भुगतान बंधु. आने-जाने, रहने-खाने का खर्च वहन करना होगा. पंजीकृत नाम कराना है इस हेतु शुल्क भरना होगा. कुछ खर्चे होंगे आकस्मिक उनका भी है अनुमान बंधु. अपने ही खर्चे पर अपना हम करवायें गुणगान बंधु. मिलना है […]\n01/02/2016 नीतू सिंहComments(2)\nछोटा सा दीपक हूँ, कहते हैं घर का चिराग़ मुझसे ही जलती है, घर के उम्मीदों की आग नन्हीं सी है लौ मेरी लेकिन हैं आशाऐं ढेर रहें जो आशाऐं अधूरी या लगती थोड़ी देर मुझे कोसने लगते हैं मुझे लेते हैं घेर बुझा मुझे देते हैं, जब जाता है सूरज जाग छोटा सा […]


लॉन्च हुआ WhatsApp का ग्रुप कॉलिंग फीचर, आज से यूजर्स कर पाएंगे इस्तेमाल | apps - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी\nAmazon की सेल ‘Great Indian Festival’ का ऐलान,70% तक की छूट के साथ पाएं कई ऑफर\nलॉन्च हुआ WhatsApp का ग्रुप कॉलिंग फीचर, आज से यूजर्स कर पाएंगे इस्तेमाल\nWhatsApp का ग्रुप कॉलिंग फीचर एक साथ चार लोगों को सपोर्ट करता है. ये चार लोग कहीं से भी हो सकते हैं.\nLast Updated: July 31, 2018, 4:31 PM IST\nFacebook की F8 डेवेलपर कॉन्फ्रेंस में WhatsApp ने घोषणा की थी कि वह इस साल के आखिर तक वॉयस और वीडियो सपोर्ट के साथ ग्रुप कॉलिंग लेकर आएगा. अब WhatsApp ने बताया है कि यह ग्रुप वीडियो कॉलिंग फीचर दुनिया भर में यूजर्स के लिए लाइव हो गया है. यह मंगलवार से एंड्रॉयड और iOS दोनों ही यूजर्स के लिए उपलब्ध होगा. WhatsApp का ग्रुप कॉलिंग फीचर एक साथ चार लोगों को सपोर्ट करता है. ये चार लोग कहीं से भी हो सकते हैं. WhatsApp के इस नए फीचर की मदद से यूजर्स कई दोस्तों के एक साथ वीडियो और ऑडियो कॉलिंग कर सकते हैं. यह फीचर वॉयस और वीडियो दोनों पर काम करेगा.\nआज से शुरू हो रहा है ग्रुप कॉलिंग फीचर\nWhatsApp के मुताबिक, 'पिछले कुछ सालों में लोगों ने WhatsApp पर वॉयस और वीडियो कॉल्स का आनंद उठाया है. हमारे यूजर्स ने हर दिन WhatsApp कॉल्स पर2बिलियन से ज्यादा मिनट खर्च किए हैं. हम इस बात की घोषणा करके काफी उत्साहित हैं कि वॉयस और वीडियो के लिए ग्रुप कॉल आज से शुरू हो रही हैं.' WhatsApp ने बताया है कि फीचर को कुछ इस तरह तैयार किया गया है कि बहुत अच्छी नेटवर्क कंडीशंस ने होने पर भी यह काम करेगा और आप अपने दोस्तों और परिवार के सदस्यों से एक साथ सीधे जुड़ सकेंगे.\nपूरी तरह इनक्रिप्टेड होंगी ग्रुप कॉल्स\nWhatsApp ने यूजर्स को यह भी भरोसा दिलाया है कि उनके मैसेज की ही तरह ग्रुप्स कॉल्स इंड-टू इनक्रिप्टेड हैं. ऐसे में जो लोग प्राइवेसी या अपने कॉल की रिकॉर्डिंग को लेकर चिंतित हैं, उन्हें परेशान होने की जरूरत नहीं है. यह फीचर WhatsApp के iOS और एंड्रॉयड वर्जन के लिए उपलब्ध है.WhatsApp ने 2016 में वीडियो चैटिंग लॉन्च की थी. वहीं, वॉयस कॉलिंग को 2014 में शुरू किया गया था.


S63, (ख) ध्यान योग करें या हठयोग+सिद्धि-शक्ति का महत्व -सद्गुरु महर्षि मेंही प्रवचन - सत्संग ध्यान\nHome / दृष्टि-योग / ध्यान / S63, (ख) ध्यान योग करें या हठयोग+सिद्धि-शक्ति का महत्व -सद्गुरु महर्षि मेंही प्रवचन\nS63, (ख) ध्यान योग करें या हठयोग+सिद्धि-शक्ति का महत्व -सद्गुरु महर्षि मेंही प्रवचन\nसत्संग ध्यान 7/19/2018 - दृष्टि-योग, ध्यान\nप्रभु प्रेमियों ! सत्संग ध्यान के इस प्रवचन सीरीज में आपका स्वागत है। आइए आज जानते हैं-संतमत सत्संग के महान प्रचारक सद्गुरु महर्षि मेंहीं परमहंस जी महाराज के भारती (हिंदी) प्रवचन संग्रह "महर्षि मेंहीं सत्संग सुधा सागर" के प्रवचन नंबर S326, इसमें बताया गया है कि ध्यान योग करें या हठयोग । गुरु महाराज के प्रवचन और श्री गीता जो प्रकाश में वर्णन है कि भगवान श्री कृष्ण ध्यान योग को ज्यादा महत्व देते हैं। क्योंकि ध्यान योग का गीता में 1 अध्याय है, हठ योग का कोई अध्याय नहीं है। ध्यान योग के बारे में बताया गया है कि कैसे बैठना चाहिए, जमीन पर क्या बिछाना चाहिए, किस दिशा में बैठना चाहिए इत्यादि बातें का विस्तार से चर्चा है, लेकिन हठयोग के बारे ऐसा नहीं है। फिर भी हठयोग में भी बहुत लोग पारंगत हैं और उचित मार्गदर्शन के द्वारा इससे भी लाभ उठाते हैं। इसके साथ ही इस साधना में किसी तरह का गड़बड़ी होने से स्वास्थ्य खराब हो जाता है, इस तरह की बातें हैं। अब अगर किन्ही को हटयोग के पारंगत गुरु हैं तो उनको हठयोग करना चाहिए नहीं तो ध्यान योग सरल है और निरापद है । यह सभी कोई कर सकते हैं। योगासनों में कौन-सा आसन श्रेष्ठ है? योग क्या है? योग करने के क्या लाभ हैं ? बहुत तरह के योगों में सबसे श्रेष्ठ कौन सा योग है ? योग की शिक्षा को स्टेप बाय स्टेप कैसे समझ सकते हैं? इस प्रवचन के पहले भाग को पढ़ने के लिए यहां दबाएं।\nप्रभु प्रेमियों ! गुरु महाराज के इस प्रवचन का पाठ करके आपलोगों ने जाना कि ध्यान योग करें या हठयोग । इतनी जानकारी के बाद भी अगर आपके मन में किसी प्रकार का संका या कोई प्रश्न है, तो हमें कमेंट करें। इस प्रवचन के बारे में अपने इष्ट मित्रों को भी बता दें, जिससे वे भी लाभ उठा सकें। सत्संग ध्यान ब्लॉग का सदस्य बने। इससे आपको आने वाले प्रवचन या पोस्ट की सूचना नि:शुल्क मिलती रहेगी।\nS63, (ख) ध्यान योग करें या हठयोग+सिद्धि-शक्ति का महत्व -सद्गुरु महर्षि मेंही प्रवचन Reviewed by सत्संग ध्यान on 7/19/2018 Rating: 5


मेला / अमित कुमार पाण्डेय - Gadya Kosh - हिन्दी कहानियाँ, लेख, लघुकथाएँ, निबन्ध, नाटक, कहानी, गद्य, आलोचना, उपन्यास, बाल कथाएँ, प्रेरक कथाएँ, गद्य कोश\nमेला / अमित कुमार पाण्डेय\nआज ऑफिस से थोड़ा लेट निकला, जैसे ही गेट पर पहुचा तो पाया की बाहर का मौसम थोड़ा खराब था। रह-रह कर बारिश हो रही थी। कुछ सोच नहीं पा रहा था कि घर कि तरफ चलू या बारिश के रुकने का इंतजार करूँ। फिर कुछ देर विचार कर के घर की तरफ चल दिया। बाइक से घर पहुचते-पहुचते पूरा भींग गया था। तुरंत मैंने कपड़े बदले और गॅस पर चाय चढ़ा दी। चाय पी कर मैं बेड पर आराम करने के लिए सो गया। अचानक बाहर की आवाज ने मेरी नींद तोड़ दी। मैंने साल ओढ़ी और बाहर बरामदे में आ गया। काफी ज़ोर की हवा चल थी और रह-रह कर बारिश हो रही थी। चारो तरफ घुप्प अँधेरा था। मैं घर के अंदर गया और गरम चाय के प्याले के साथ बाहर आया। मैं बाहर बरामदे में टहलने लगा। बीच-बीच में बारिश का झोंका मेरे बदन को गीला कर था और रह-रह कर बदन में सिहरन हो जाती थी। बड़ा ही सुहावना मौसम हो गया था। मैंने घर के अंदर से एक कुर्सी खीच ली और बैठ कर बारिश का आनंद लेने लगा।\nअचानक मेरे जहन में बचपन की एक बात उभर आयी। तब मैं कोई दस साल का था और ऐसे ही ठंड की एक शाम जबर्दस्त बारिश हो रही थी। चारो तरफ गुप्पअंधेरा था। बिजली गुल हो जाने के कारण मैं अपने घर से बाहर आ गया। तभी घर के अन्दर से माँ की आवाज आई-"बुलबुल बाहर नहीं जाना"। तभी मेरे बगल के घर से आवाज आयी। मेरे मित्र पिंटू ने मुझे आवाज दी-"बुलबुल मेरे घर आओ"। दादा जी अलाव जलाने जा रहे हैं। मैं चुप चाप बिना किसी से बताये पिंटू के घर चला गया। मैं और मेरे तीनों दोस्त चिंटू, पिंटू और रिंटू, जो की आपस में भाई थे, दादा जी साथ आग के किनारे बैठ गये। चारो तरफ अँधेरा था, बिजली कडक रही थी और बड़ी ज़ोर की बारिश हो रही थी। ठंड में अलाव तापने में बहुत अच्छा लग रहा था। तभी पिंटू ने दादा जी से कहानी सुनाने को कहा। दादा जी ने पहले तो मना किया लेकिन हमारी जिद्द के कारण वह राजी हो गये। दादा जी ने कहानी सुनानी शुरू की लेकिन हमें हिदायत दी कि कहानी सुनकर कोई रात में डरेगा नहीं और कोई बीच में हमे टोकेगा नहीं।\nदादाजी ने कहानी कुछ इस प्रकार शुरू की, बहुत पुरानी बात है, मैं, दादाजी और उनके तीन मित्रो ने मेला घूमने कि ईछा जाहिर की। मेला अगले हफ्ते में था लेकिन हमारे गाँव से कुछ दूरी पर लगा था। उन दिनो हमे सफर पैदल तय करना पड़ता था, इसलिए हमने निर्णय लिया कि सुबह सबेरे हम लोग मेले के लिए घर से निकलेंगे और घूम फिर कर शाम तक वापस लौट आएंगे। उन दिनो मेले में सुई से ले कर हाथी तक सब कुछ मिला करता था। हमारे एक मित्र को मेले से गाय भी खरीदनी थी। अतः हमारी मेले कि यात्रा अगले हफ्ते तय हो गयी।\nमेले वाले दिन हम सुबह नित्य कर्म से निवृत होकर हम चारो लोग पैदल मेले के लिए चल दिये। हम लोगों ने घर से चलते वक़्त खाने की पोटली और पीने का पानी अपने साथ ले लिया था। लगातार दो घंटे चलने के बाद हम एक आम के पेड़ के नीचे आराम करने के लिए बैठ गये। हम लोगों ने वहाँ भोजन किया और पुनः यात्रा शुरू की। दोपहर से पहले हम लोग मेले में पहुच गये। बड़ा भव्य मेला था। हजारों कि संख्या में लोग मेले में उपस्थित थे। चारो तरफ भीड़ ही भीड़ दिखायी दे रही थी। कोई झूला झूल रहा था, कोई मदारी के खेल का आनंद ले रहा था, कोई ख़रीदारी कर रहा था तो कोई जुआ खेल रहा था। सभी अपने में मस्त थे।\nभीड़ से हटकर कुछ दूरी पर बिकने वाले जानवरों का एक झुंड था। मेला घूमने के बाद हम लोग गाय खरीदने के लिए झुंड के पास गये। हमने एक गाय मोल ली और वापस अपने घर का रुख किया ताकि रात होने से पहले हम गाय के साथ सुरक्षित अपने घर पहुँच जाय। हम लोग वापस अपने घर को लौटने लगे। जैसे ही हम अपने रास्ते पर थोड़ा दूर चले होंगे तो किसी राहगीर ने हमसे कहा कि बाबू आप लोग कहाँ जा रहे हो। लगता मेले से गाय खरीदी है। गाय बहुत प्यारी है। मैंने उसे अपने गाँव का नाम बताया।\n"बाबू आप लोग इस रास्ते से मत जाओ"-उसने बोला। "ये रास्ता बहुत लंबा है और आप लोगों के साथ गाय भी है"। "मैं आप लोगों को एक छोटा रास्ता बताता हूँ, आप लोग जल्दी अपने गाँव पाहुच जाएंगे"। उसने हमे बताया कि आप लोग यहाँ से दाहिने मुड़ जाएँ, थोड़ा दूर चलने के बाद एक चौरास्ता आएगा, वहाँ से बाएँ मुड़ जाएँ। फिर वहाँ से सीधे रास्ता पकड़ लीजीएगा, और आगे किसी से अपने गाँव का रास्ता पूछ लीजीएगा। हमने राहगीर को धन्यवाद कहा और उसके बताए रास्ते पर हम चल पड़े। थोड़ी दूर चलने के बाद हमे चौरास्ता दिखाई दिया। हम वहाँ से बाए मुड़ गए और सीधे चलने लगे।\nहम सभी दादा जी कहानी को बड़े ध्यान से सुन रहे थे। तभी मैंने पूछा, "दादाजी, फिर क्या हुआ"। दादाजी बोले, "बताता हूँ, ज़रा घर के अंदर से एक ग्लास पानी ले आओ"। पिंटू अंदर गया और तुरंत एक ग्लास पानी ले आया। दादजी ने गला साफ किया और पानी पीने के बाद कहानी आगे सुनानी शुरू की।\nहम लगातार अपने जानवर के साथ रास्ते पर तेजी से बढ़े जा रहे थे। शुरू में तो हमें अपने साथ कुछ और राहगीर चलते दिखाई दे रहे थे, लेकिन धीरे-धीरे हमने महसूस किया हम रास्ते पर अकेले चल रहे थे। तभी एक राहगीर आता दिखाई दिया। मैंने तुरंत उससे अपने गाँव का रास्ता पूछा। उसने हमे बताया कि आगे का रास्ता बंद है। अतः हम लोगों को सीवान का रास्ता पकड़ना होगा, और वह रास्ता काफी निर्जन है और लंबा है। उसने हमें रास्ता तेजी से पूरा करने की सलाह दी और कहीं भी रुकने की सलाह नहीं दी। हमने सीवान का रास्ता पकड़ा और तेजी से आगे बढ्ने लगे। धीरे-धीरे शाम होने लगी थी। तेजी से रास्ता पूरा करने के चक्कर में हम रास्ता भटक गए. थोड़ी ही देर में हमने महसूस किया की हम ग़लत रास्ते पर चल रहें हैं। रास्ता बिलकुल वीरान था, कोई आदमी दिखाई नहीं दे रहा था। लगभग अँधेरा हो चला था, फिर भी हम रास्ता तेजी से तय किए जा रहे थे। थोड़ी देर में हमें रास्ता दिखाई देना बंद हो गया। हम सभी अंदाज़ के सहारे आगे बढ़ते चले जा रहे थे। लगातार चलने से अब हम काफी थक चुके थे। अब हमें भूख और प्यास दोनों महसूस होने लगी थी। हमने महसूस किया की गाय भी काफी थक चुकी है। हमने सामने एक पुलिया देखी और सुस्ताने के लिए हम सभी पुलिया पर बैठ गए. अब हममे आगे और चलने की शक्ति नहीं बची थी।\nअंधेरी रात थी, चारो तरफ घुप्प अँधेरा था, हवा साय-साय चल रही थी। यकायक मेरी नज़र दूर से आती रोशनी पर पड़ी। तुरंत मैंने अपने तीनों मित्रो का ध्यान उस दूर से आती रोशनी की तरफ आकृष्ट किया। हमने ये विचार किया की हो सकता है ये रोशनी किसी बस्ती से आ रही हो। अतः रात गुजारने के उद्देश्य से हम सभी अपनी गाय के साथ रोशनी की दिशा में चल दिये। जैसे ही हम चारो अपने गाय के साथ उस रोशनी के समीप पहुचे, हमें लगा की वहाँ कोई बस्ती नहीं थी। वहाँ कोई उत्सव मनाया जा रहा था। खाने और पानी चाहत में हम सभी उत्सव के पंडाल के समीप पहुच गए.\nएक आदमी पंडाल से निकाल कर हमारे पास आया और पूछा-"आप सभी शादी में सम्मिलित होने आए हैं"।\nमैंने बोला-"हम सभी भटके हुए राहगीर हैं"। फिर मैंने उसे हमारी पूरी सफर की कहानी सुनाई. उस आदमी ने बोला–"आप लोगों का बारात में स्वागत है"। "आप लोग काफी थक चुके हैं अतः आप सभी सामने बिछी खाट पर आराम कीजेये, मैं अभी आप लोगों के लिए पानी और कुछ खाना भेजता हूँ"। हम सभी सामने बिछी खाट पर आराम से लेट गए तथा गाय को भी हमने छोड़ दिया। थोड़ी देर बाद वह आदमी अपने एक और साथी के साथ पानी और मिठाई ले कर हमारे पास आया। हम चारो दोस्तों ने छक कर मिठाई खाई और पानी पीया। अब हमारी थकावट कुछ कम हो गयी थी और हमें कुछ राहत महसूस हो रही थी। उस आदमी ने हमसे कहा कि अब आप सब आराम कीजिये, जैसे ही खाना बन जाएगा हम आप लोगों को जगा देंगे। हम लोगों ने उस आदमी को धन्यवाद दिया और खाट पर लेट गए. थकावट की वजह से हमें तुरंत नींद आ गई. हमारी गाय भी थक कर हमारे बगल में ज़मीन पर लेट गई थी।\nअचानक शोर गुल की वजह से मेरी नींद टूटी. मैंने देखा शादी में काफी शोर शराबा हो रहा था। मैंने देखा गाय भी कहीं नज़र नहीं आ रही थी। मैंने अपने बाकी तीनों साथियों को नींद से जगाया। उत्सुकतावश हम चारो ने शादी के पंडाल की तरफ रुख किया। जैसे ही हम पंडाल के पास पहुंचे, हमने देखा कि शादी में उपस्थित लोग पागलों की तरह नाच रहे थे। उनके एक हाथ में शराब बोंतले तथा दूसरे हाथ में मांस का ठुकड़ा था। हमें कुछ समझ में नहीं आ रहा था कि यहाँ हो क्या रहा है। तभी हमारी नज़र उस आदमी पर पड़ी जो हमें पानी और मिठाई देने आया था। हमने देखा कि वह भी शराब पी रहा था और मांस खा रहा था। जैसे ही उसकी नज़र हमसे से मिली वह जोर से हँसने लगा। उसकी हंसी इतनी भयानक थी कि हम चारो सहम गए।\nवो हमारे पास आया और पूछा-"आप लोग जाग गए क्या?"। मैं अभी आप लोगों के खाने का प्रबंध करता हूँ, आप लोग मेरा यहीं इंतज़ार कीजीए. और वह आदमी चला गया। थोड़ी देर बाद वह हमारे खाने के लिए मांस और मदिरा ले कर आया और हमारे सामने परोस दिया। मैंने बोला-"हम सभी शाकाहारी हैं"। वो हमसे बोला-"आप सब को यही खाना पड़ेगा"। और इसके बाद वह ज़ोर से भयानक हँसी हँसा। और वहाँ से चला गया और जा कर पागलों की तरह नाचने लगा। हमने देखा कि वहाँ उपास्थित लोग मांस के साथ-साथ हड्डी भी चबा जा रहे थे। नाचते-नाचते वह दस से पंद्रह फीट तक उछाल जा रहे थे। हम एक दूसरे का मुह देखने लगे। हमें ये एहसास हो चुका था कि अब हम बुरी तरह फंस चुके हैं। वहाँ क्या हो रहा था ये हमारी समझ में नहीं आ रहा था। हमे अपनी मौत का डर सताने लगा। वहाँ उपस्थित सारे आदमी हम सभी को घेर कर नाचने लगे और बीच-बीच में भयानक हँसी हसते थे। हम सभी ने मजबूरी में खूब मदिरा पी ली। हम सभी होश गवा बैठे और नशे की हालत में थोड़ी देर बाद अपनी-अपनी खाट पर जाकर कर चित्त हो गए. इसके बाद उस रात वहाँ क्या हुआ हमे कुछ पता नहीं।\nहमारी नींद सूरज की पहली किरण के साथ खुली। हम सभी उठ कर बैठ गए और हमने देखा कि वहाँ शादी का कोई नामो निशान नहीं था। हमारी खरीदी गाय हमे दूर-दूर तक नज़र नहीं आ रही थी। हम सभी तुरंत लौटने के लिए तैयार हो गए. सबसे पहले हमने गाय को ढूँढने का निश्चय किया। थोड़ी दूर चलने के बाद हमे एक गाँव दिखाई दिया। गाँव के पास कुछ लोग आपस में बात कर रहे थे। हम सभी उस झुंड के पास पहुचे और अपनी खोयी गाय के बारे में पूछताछ की। गाँव के लोगों ने हमसे पूछा कि आप लोगों की गाय कैसे गुम हो गई. फिर हम लोगों उन लोगों को कल रात की आप बीती सुनाई. हमारी कहानी सुनकर उन्हें कोई आश्चर्य नहीं हुआ। उन लोगों ने हमसे कहा कि आप लोगों को सोचना चाहिए कि ये कोई शादी का मौसम है। असल में वह भूतों की बारात थी, हम जैसे आदमी कि नहीं। भूले भटके राहगीर कभी-कभी इस प्रकार की भूतों की शादी में फँस जाते हैं। आप लोग खुसकिसमत थे की आप ज़िंदा बच गए. ऐसे भूतों की शादियाँ हमे कई भूले भटके राहगीर से सुनने को मिली हैं। इसके बाद उन लोगों ने हमारी गाय ढूँढने में हमारी मदद की। हम अपनी गाय के साथ अपने घर को वापस लौट चले। हमने भगवान को धन्यवाद दिया की उसकी कृपा से हम बड़ी मुसीबत से बच निकले। आज भी जब हम उस रात को याद करते हैं तो सहम जाते हैं। दादा जी ने हमसे कहा कि उस यात्रा से हमे ये सीख मिली कि हमेशा सफर में वही रास्ता अपनाओ जिसके बारे में पता हो, जिस रास्ते के बारे पता न हो उसे नहीं अपनाना चाहिए. हम सभी दादा जी इस कहानी को सुनकर बहुत खुश हुए. तभी माँ कि आवाज़ आई-"बुलबुल घर आ जाओ, खाना तैयार है"। मैंने दाद जी और अपने दोस्तों को शुभ रात्री कहा और दौड़ कर अपने घर चला गया।\nतभी पानी की एक तेज बौछार ने मुझे मेरे बचपन से वापस ला दिया। मैं उठा और घर के अंदर चला गया।\n"http://gadyakosh.org/gk/index.php?title=मेला_/_अमित_कुमार_पाण्डेय&oldid=32974" से लिया गया\nइस पृष्ठ का पिछला बदलाव2फ़रवरी 2017 को 14:26 बजे हुआ था।


(Registration) MP Rojgar Portal 2022 - mprojgar.gov.in रोजगार पंजीयन\nMP Rojgar Portal: देश में बेरोजगारी एक बहुत बड़ी समस्या है। जिसके चलते देश के कई युवा नागरिकों को शिक्षित होने के बाद भी रोजगार नहीं मिल पाता जिससे उनकी आर्थिक स्थिति में किसी भी तरह का सुधार नहीं आ पाता। इसी समस्या को देखते हुए मध्यप्रदेश की सरकार ने MP रोजगार पोर्टल को शुरू किया है। यह पोर्टल नव युवाओं के लिए बहुत ही अच्छा और उपयोगी साबित होगा, इसके जरिये युवा लोग ऑनलाइन पोर्टल पर जाकर रजिस्ट्रेशन करके अपने ट्रेड और योग्यता के अनुसार रोजगार प्राप्त कर सकते है। इस MP Rojgar Portal ऑनलाइन पोर्टल के माध्यम से सभी बेरोजगार युवा को रोजगार दिया जायेगा। अगर आप भी इसका लाभ प्राप्त करना चाहते है तो इसके लिए आपको रोजगार कार्यालय की आधिकारिक वेबसाइट mprojgar.gov.in पर जाकर आवेदन कर सकते है।\nजो नागरिक रोजगार पाने के लिए रोजगार ऑफिस के चक्कर काटते थे अब उन्हें कार्यालय जाने की आवश्यकता नहीं है वह ऑनलाइन माध्यम के जरिये घर बैठे अपने मोबाइल व कंप्यूटर से MP Rojgar Portal पर अपना रजिस्ट्रेशन करवा सकेंगे। जिसे उनका समय और पैसे दोनों की बचत हो पायेगी और किसी भी परेशानियों का सामना नहीं करना पड़ेगा। हम आपको इससे सम्बंधित जानकारी जैसे; MP Rojgar Portal ऑनलाइन पंजीकरण कैसे करें, मध्यप्रदेश रोजगार पोर्टल से मिलने वाले लाभ, उद्देश्य, पात्रता, आवश्यक दस्तावेज आदि के बारे में बताने जा रहे है आप आर्टिकल को अंत तक अवश्य पढ़े।\nमध्यप्रदेश रोजगार पोर्टल का उद्देश्य\nएमपी रोजगार रजिस्ट्रेशन 2022\nरजिस्ट्रेशन फॉर्म में कर सकेंगे बदलाव\nपोर्टल से मिलने वाले लाभ एवं विशेषताएं\nरजिस्ट्रेशन हेतु पात्रता\nजॉब सीकर लॉगिन कैसे करें?\nपोर्टल पर रजिस्ट्रेशन रीन्यू करने की प्रक्रिया\nएम्प्लॉयर लॉगिन कैसे करें\nरजिस्ट्रेशन डिटेल्स कैसे देखे?\nपोर्टल पर पंजीकरण प्रिंट करने की प्रक्रिया\nएम्प्लॉयर पंजीकरण करने की प्रकिया\nयशस्वी लॉगिन करने की प्रक्रिया\nMP Rojgar Portal से सम्बंधित प्रश्न उत्तर\nऑनलाइन पोर्टल पर राज्य का कोई भी युवा नागरिक पंजीकरण करवा सकते है चाहे हो बेरोजगार हो या वह किसी भी प्रकार की नौकरी कर रहा होगा। अगर कोई भी आवेदक सरकारी या प्राइवेट कंपनी में नौकरी करना चाहता है तो उसे MP Rojgar Portal के जरिये पंजीकरण करने पर मदद मिल सकेगी। आपको बता दें आपको नौकरी अपनी शैक्षिणिक योग्यता के अनुसार मिलेगी आपको इसकी सूचना अपने रजिस्टर्ड मोबाइल पर SMS के जरिये प्राप्त होगी। और इसके अलावा आवेदक को पोर्टल पर जॉबफेयर की जानकारी भी मिलेगी। आपको कंपनी खुद संपर्क करके जॉब का ऑफर भी दे सकती है।\nपोर्टल मध्यप्रदेश रोजगार पोर्टल\nसंचालित विभाग कौशल विकास और रोजगार सृजन\nउद्देश्य नागरिकों को रोजगार प्रदान करना\nआवेदन प्रकिया ऑनलाइन मोड एवं ऑफलाइन मोड\n(prd.mp.gov.in) एमपी पंचायत दर्पण:\nइस योजना का एक मात्र उद्देश्य यह है की ऑनलाइन पोर्टल द्वारा आवेदक रोजगार प्राप्त करने के लिए आसानी से रजिस्ट्रेशन करवा सकते है उन्हें रोजगार कार्यालय के चक्कर नहीं काटने पड़ेंगे और साथ साथ इसका लक्ष्य बेरोजगारी को जड़ से खत्म करना जिससे कोई भी नागरिक बेरोजगार न हो और उन्हें किसी भी प्रकार का रोजगार मिल सके। इसके अलावा राज्य में कई ऐसे गरीब लोग है जिनके बच्चे शिक्षा नहीं ग्रहण कर पाते जिनकी आर्थिक स्थिति बहुत ही खराब होती है ऐसे लोगो को राज्य सरकार अब उनकी योग्यता के अनुसार रोजगार प्रदान करेगी जिससे वह अपने घर परिवार का भरण-पोषण कर सकेंगे और उनकी आर्थिक स्थिति में भी बदलाव आ पाता।\nअपडेट : पोर्टल पर रजिस्टर्ड एम्प्लॉयर्स की संख्या 24247 हो चुकी है, इसमें 29170 पद प्रवासी श्रमिको के लिए रखे गए है। सरकार द्वारा जारी किये गए इस ऑनलाइन रोजगार पोर्टल के जरिये मध्यप्रदेश में रहने वाले अभी तक 1641 प्रवासी मजदूरों व श्रमिकों को उनकी योग्यता के अनुसार रोजगार प्रदान किया गया है। इस पोर्टल के जरिये सभी नागरिको को रोजगार प्रदान किया जायेगा। साथ-साथ सरकार ने 54268 प्रवासी श्रमिकों को मनरेगा के तहत रोजगार दिलाया है। राज्य में जितने भी गरीब प्रवासी मजदूर है उन्हें संबल पोर्टल के माध्यम से आर्थिक मदद प्रदान की जा रही है। संबल पोर्टल पर 24715 श्रमिक रजिस्टर्ड है और सरकार द्वारा दी गयी सहायता का लाभ प्राप्त कर रहे है।\nआपको बता दें कि यह पंजीयन टेम्पररी आधार पर होता है जो कि एक महीने के लिए उपलब्ध होता है आवेदक को एमपी रोजगार पंजीयन को परमानेंट रखने के लिए निजी एम्प्लॉयमेंट ऑफिस में जाकर प्रोसेस को पूरा करना होगा। जिला रोजगार कार्यालय में होने वाले रजिस्ट्रेशन3साल तक मान्य होता है आवेदक को3साल बाद इसे दोबारा रिन्यू करवाना पड़ता है। अगर आवेदक इसका दोबारा नवीनीकरण नहीं कर पाते तो उनका पंजीयन से नाम हटा दिया जाता है। जिसके बाद दोबारा पंजीकरण करना होगा।\nयदि अपने रजिस्ट्रेशन फॉर्म भर दिया है और अगर आपसे किसी भी प्रकार की गलती हुई होगी तो इसके लिए आपको घबराने की जरुरत नहीं है आप आसानी से ऑनलाइन पोर्टल के जरिये बदलाव कर सकते है। आवेदक अपने घर का पता, शैक्षिणिक योग्यता में बदलाव कर सकते है। इसेक लिए आवेदक को अपना यूजर नेम और पासवर्ड डालकर लॉगिन करना होगा। इसके साथ साथ यदि आप एक जिले से दूसरे जिले में ट्रांसफर हो गए है तो आप अपना फॉर्म दूसरे जिले के एम्प्लॉयमेंट ऑफिस में ट्रांसफर कर सकते है। जिसके बाद आपका रजिस्ट्रेशन नंबर बदल जायेगा और आवेदक को नया नंबर प्रदान कर दिया जायेगा।\nअब आवेदक को कार्यालय के चक्कर नहीं काटने पड़ेंगे, ऑनलाइन पोर्टल के जरिये आवेदक आसानी से घर बैठे पोर्टल पर जाकर पंजीकरण करवा सकते है।\nऑनलाइन पोर्टल के जरिये मध्यप्रदेश राज्य के नागरिकों को बिना किसी समस्या के सारी जानकारी प्राप्त हो जाता है।\nMP रोजगार के तहत राज्य में रह रहे युवा नागरिको को उनकी योग्यता के अनुसार रोजगार प्रदान किया जायेगा।\nपोर्टल पर ऑनलाइन रजिस्ट्रेशन करने के लिए आवेदक से किसी भी प्रकार का शुल्क नहीं लिया जायेगा।\nयुवा नागरिक को अपनी इच्छा के अनुसार नौकरी प्रकार, सेक्टर, स्थान को सेलेक्ट कर सकते है।\nरोजगार पोर्टल पर जो आवेदक नौकरी ढूंढ रहे है और जो कंपनी के मालिक होंगे, दोनों ही अपने अकाउंट को समय-समय पर अपडेट कर पाएंगे।\nइस पोर्टल पर महिला व पुरुष दोनों ही रजिस्ट्रेशन करके नौकरी प्राप्त कर सकते है।\nऑनलाइन माध्यम के जरिये आवेदक के पैसे और समय दोनों बच सकेंगे।\nआगर आप भी MP रोजगार पोर्टल पर पंजीकरण करना चाहते है तो इसके लिए आपको योजना की पत्राता का पता होना बहुत आवश्यक है तभी आप इस योजना हेतु आवेदन कर पाएंगे। योजना से जुडी पात्रता जानने के लिए नीचे दी गयी जानकारी को अवश्य पढ़े।\nआवेदक मध्यप्रदेश राज्य का मूलनिवासी होना चाहिए।\nआवेदक 10वी पास होना जरुरी है।\nऑनलाइन पोर्टल पर पंजीकरण करने के लिए नागरिक की आयु 15 साल से अधिक होनी जरुरी है।\nयुवा नागरिको को उनकी योग्यता के अनुसार रोजगार प्रदान किया जायेगा।\nनागरिक के पास योजना का रजिस्ट्रेशन हेतु सभी महत्वपूर्ण दस्तावेज होने बहुत आवश्यक है, तभी वह आसानी से योजना का आवेदन फॉर्म भर सकते है और योजना का लाभ प्राप्त कर सकते है। योजना हेतु आवश्यक दस्तावेज इस प्रकार से है:\nआधार कार्ड शैक्षिक योग्यता प्रमाण पत्र वोटर ID कार्ड\nपैन कार्ड रजिस्टर्ड मोबाइल नंबर पासपोर्ट साइज फोटो\nअगर आप भी मध्यप्रदेश के नागरिक है और नौकरी की तलाश कर रहे है तो इसके लिए आप सरकार द्वारा ऑनलाइन पोर्टल पर रजिस्ट्रेशन करा के अपने लिए रोजगार प्राप्त कर सकते है। पंजीकरण करने की लिए दिए गए स्टेप्स को फॉलो करें।\nआपको सबसे पहले मध्यप्रदेश राज्य की आधिकारिक वेबसाइट पर जाना होगा।\nहोम पेज पर आप आवेदक नया पंजीकरण पर जाकर रजिस्टर नाउ के दिए गए ऑप्शन पर क्लिक करें।\nक्लिक करने के पश्चात आपके सामने स्क्रीन पर नया पेज खुल जायेगा।\nआपको नए पेज पर पूछी गयी जानकारी जैसे: अपना नाम, पिता का नाम, लिंग, जिला, तहसील, शहर/गांव, मोबाइल नंबर, ईमेल ID, आधार कार्ड, आधार कार्ड नंबर, उपयोगकर्ता का नाम, पासवर्ड और कैप्चा कोड को भर दें।\nसभी जानकारी भरने के पश्चात एक बार फॉर्म को दोबारा पढ़ ले यदि किसी भी प्रकार की गलती हुई हो तो उसे सुधार ले।\nइसके बाद आप प्रोसीड के बटन पर क्लिक कर दें।\nजिसके बाद आपका पंजीकरण हो जायेगा, अब आप होम पेज पर लॉगिन के दिए गए ऑप्शन पर जाएं।\nलॉगिन करने के पश्चात आपका आवेदन पूरा हो जायेगा।\nजॉब सीकर लॉगिन आपको सबसे पहले मध्यप्रदेश राज्य की आधिकारिक वेबसाइट पर जाना है।\nहोम पेज पर आप लॉगिन के दिए गए ऑप्शन पर क्लिक कर दें।\nयहाँ आपके सामने4ऑप्शन दिखाई देंगे आपको जॉबसीकर लॉगिन के ऑप्शन पर क्लिक करना होगा।\nक्लिक करते आपके समाने नया पेज खुल जायेगा।\nनए पेज पर आपको अपना यूजर नेम, पासवर्ड और कैप्चा कोड को भरना होगा।\nऔर अब आपको लॉगिन पर क्लिक कर देना है।\nजिसके बाद आप जॉबसीकर लॉगिन हो जायेंगे।\nरजिस्ट्रेशन रिन्यू करने के लिए आवेदक MP रोजगार पोर्टल की ऑफिसियल वेबसाइट पर विजिट करें।\nआपके सामने होम पेज खुल कर आजायेगा।\nहोम पेज पर आप रिन्यू रजिस्ट्रेशन के दिए गए ऑप्शन पर क्लिक करना होगा।\nजिसके बाद आपके समाने अगले पेज पर पंजीकरण को रिन्यू करने का फॉर्म खुल जायेगा।\nआपको यहाँ अपना रजिस्ट्रेशन नंबर भरना होगा।\nऔर इसके बाद Renew Registration पर क्लिक करना है।\nक्लिक करते ही आपका रजिस्ट्रेशन रिन्यू हो जायेगा।\nएम्प्लॉयर लॉगिन करने के लिए दिए गए स्टेप्स को फॉलो करें।\nआवेदक को MP रोजगार पोर्टल की ऑफिसियल वेबसाइट पर जाना होगा।\nहोम पेज पर आपको लॉगिन के ऑप्शन पर जाना है।\nयहाँ आपके सामने4ऑप्शन दिखाई देंगे आपको एम्प्लायर लॉगिन के ऑप्शन पर क्लिक करना होगा।\nजिसके बाद आप एम्प्लॉयर लॉगिन हो जायेंगे।\nरजिस्ट्रेशन डिटेल्स देखें के लिए आपको सबसे पहले मध्यप्रदेश राज्य की आधिकारिक वेबसाइट पर जाना है।\nहोम पेज पर आप know your registration details के दिए गए ऑप्शन पर क्लिक कर दें।\nक्लिक करने के पश्चात आपके समाने नया पेज खुल जायेगा।\nनए पेज पर आपको फॉर्म में पूछी गयी जानकारी जैसे: नाम, मोबाइल नंबर, कैप्चा कोड आदि भरना है।\nअब आप सबमिट के दिए गए बटन पर क्लिक कर दें।\nजिसेक बाद पंजीकरण डिटेल्स से सम्बंधित जानकारी आपके स्क्रीन पर आप देख सकेंगे।\nपंजीकरण प्रिंट करने के लिए नागरिक को MP रोजगार पोर्टल की ऑफिसियल वेबसाइट पर विजिट करें।\nहोम पेज पर आपको print registration के दिए गए ऑप्शन पर क्लिक करना होगा।\nजिसके बाद आपके समाने अगले पेज पर आप अपना रजिस्ट्रेशन नंबर भर दें।\nऔर प्रिंट रजिस्ट्रेशन के ऑप्शन पर क्लिक कर दें, क्लिक करते ही आपका रजिस्ट्रेशन प्रिंट हो जायेगा।\nहोम पेज पर आप नियोजक नया पंजीकरण पर जाकर रजिस्टर नाउ के दिए गए ऑप्शन पर क्लिक करें।\nआपको नए पेज पर पूछी गयी जानकारी जैसे: कंपनी का नाम, कंपनी टाइप, ओनरशिप नाम, सेक्टर नेम, बिज़नेस का नाम, कंपनी का पैन, ऑफिस टाइप, नंबर ऑफ़ एम्प्लॉएंस, स्टेट, जिला, तहसील, मोबाइल नंबर, यूज़र नेम, पासवर्ड और कैप्चा कोड को भर दें।\nफॉर्म में सभी जानकारी भरने के पश्चात एक बार फॉर्म को दोबारा पढ़ ले यदि किसी भी प्रकार की गलती हुई हो तो उसे सुधार ले।\nइसके बाद आप सबमिट के बटन पर क्लिक कर दें।\nजिसके बाद आपका मध्यप्रदेश रोजगार पोर्टल पर रजिस्ट्रेशन हो जायेगा।\nऑफिस लॉगिन करने के लिए आवेदक को MP रोजगार पोर्टल की ऑफिसियल वेबसाइट पर जाना है।\nयहाँ आपके सामने4ऑप्शन दिखाई देंगे आपको ऑफिस लॉगिन के ऑप्शन पर क्लिक करना होगा।\nअब आपको SIGN IN के ऑप्शन पर क्लिक करना होगा।\nजिसके बाद आप आसानी से लॉगिन हो जायेंगे।\nआपको सबसे पहले मध्यप्रदेश राज्य की आधिकारिक वेबसाइट पर जाना है।\nयहाँ आपके सामने4ऑप्शन दिखाई देंगे आपको यशस्वी लॉगिन के ऑप्शन पर क्लिक करना होगा।\nनए पेज पर आपको अपना यूजर नेम, पासवर्ड और कैप्चा कोड को भरना है।\nजिसके बाद आप यशस्वी लॉगिन हो जायेंगे।\nडैशबोर्ड देखें के लिए नागरिक मध्यप्रदेश राज्य की आधिकारिक वेबसाइट पर जाएं।\nजिसेक बाद आपके सामने होम पेज खुल कर आजायेगा।\nहोम पेज पर आप डैशबोर्ड के दिए गए ऑप्शन पर क्लिक कर दें।\nक्लिक करने के पश्चात आपके समाने डैशबोर्ड खुल कर आजायेगा।\nजिसमे आप जानकरी देख सकेंगे।\nआवेदक को सबसे पहले मध्यप्रदेश राज्य की आधिकारिक वेबसाइट पर जाना है।\nहोम पेज पर आप हेल्थ एंड सपोर्ट के दिए गए ऑप्शन पर क्लिक कर दें।\nजिसके बाद आपको फीडबैक पर क्लिक करना है।\nक्लिक करने के पश्चात आपके समाने फॉर्म खुल जायेगा।\nअब आप फॉर्म में पूछी गयी जानकारी जैसे: यूजर नेम, मोबाइल नंबर, ईमेल ID, लोकेशन आदि को भर दें।\nजिसके बाद आपकी फीडबैक प्रकिया पूरी हो जाएगी।\nMP Rojgar Portal क्या है?\nMP Rojgar Portal पोर्टल पर जाकर रजिस्ट्रेशन करके अपने ट्रेड और योग्यता के अनुसार रोजगार प्राप्त कर सकते है। इस ऑनलाइन पोर्टल के माध्यम से सभी बेरोजगार युवा को रोजगार दिया जायेगा।\nक्या इस पोर्टल पर अन्य राज्य के नागरिक रोजगार हेतु रजिस्ट्रेशन कर सकेंगे?\nजी नहीं, मध्यप्रदेश रोजगार पोर्टल पर किसी अन्य राज्य के नागरिक रोजगार हेतु रजिस्ट्रेशन नहीं कर सकेंगे। केवल जो आवेदक मध्यप्रदेश का मूलनिवासी होगा वही इसमें पंजीकरण कर सकते है।\nमध्यप्रदेश रोजगार पोर्टल की आवेदन प्रक्रिया क्या है?\nआवेदक पोर्टल पर रजिस्ट्रेशन ऑनलइन व ऑफलाइन दोनों माध्यम से कर सकते है। ऑनलाइन माध्यम द्वारा पंजीकरण करने के लिए आप कही से भी अपने मोबाइल व कंप्यूटर द्वारा पोर्टल पर जाना होगा और ऑफलाइन माध्यम से पंजीकरण करने के रोजगार कार्यालय जाकर जाना होगा।\nएमपी रोजगार पोर्टल पर रजिस्ट्रेशन करने के बाद पंजीकरण कब तक के लिए वैध रहता है ?\nरजिस्ट्रेशन करने के बाद पंजीकरण3साल के लिए वैध रहता है।\nक्या अपना पंजीकरण एक जिले से दूसरे जिले में ट्रांसफर कर सकते हैं ?\nजी हाँ एक एम्प्लॉयमेंट ऑफिस से दूसरे जिले के ऑफिस में अपना पंजीकरण ट्रांसफर कर सकते हैं\nMP Rojgar Panjiyan से राज्य के युवाओं को क्या अवसर मिले है ?\nएमपी राज्य के युवा नागरिकों को MP Rojgar Panjiyan के माध्यम से विशेष अवसर प्राप्त हुए है वह ऑनलाइन के अंतर्गत अपना पंजीकरण घर बैठे कर सकते है जिसमें वह अपनी इच्छानुसार रोजगार प्राप्त कर सकते है।\nहमने आपको अपने आर्टिकल में MP Rojgar Portal 2022 के बारे में सभी जानकारी को हिंदी में विस्तार पूर्वक बता दिया है। यदि आपको जानकारी पसंद आयी हो तो आप हमे मैसेज करके बता सकते है और इसके अलावा यदि आपको कोई भी समस्या या योजना से जुड़े सवालों के जवाब जानने है तो आप हमे कमेंट बॉक्स में कमेंट करके बता सकते है। हम आपके सभी सवालों का जवाब देने की जरूर कोशिश करेगी।\nअगर आपको पोर्टल से सम्बंधित किसी भी प्रकार की जानकारी जाननी है या किसी भी प्रकार की शिकायत है तो इसके लिए आपको हमारे द्वारा दिए गए नंबर्स पर कॉल करके संपर्क कर सकते है और अपनी समस्या का समाधान कर सकते है या इसके अलावा दी गयी ईमेल ID पर ईमेल भेज सकते है।\nटोल फ्री नंबर 18005727751\nCategories MP Govt Scheme Tags MP Rojgar Portal, एमपी रोजगार पोर्टल पंजीयन Post navigation


Money laundering case against former minister gayatri prajapati five ias officers 3736146 - पूर्व मंत्री और इन5आईएएस अफसरों के खिलाफ मनी लॉन्‍ड्र‍िंग का केस दर्ज\nईडी ने पिछले महीने सीबीआई की दर्ज एफआईआर के आधार पर आपराधिक मामला दर्ज किया\nPublished: August 4, 2019 4:30 PM IST\nपूर्व मंत्री गायत्री प्रजापति गैंग रेप मामले में फिलहाल न्यायिक हिरासत में हैं और हाल ही में बीमारी की शिकायत पर उन्हें अस्पताल में भर्ती कराया गया था. (फोटो- आईएएनएस)\nलखनऊ/नई दिल्ली: उत्तर प्रदेश के पूर्व खनन मंत्री गायत्री प्रजापति की मुश्किलें बढ़ती नजर आ रही हैं. प्रवर्तन निदेशालय (ईडी) ने रविवार को कहा कि देवरिया और फतेहपुर जिलों में अवैध बालू खनन के लिए उसने प्रजापति, पांच आईएएस अधिकारियों और कुछ अन्य पर धन शोधन का मामला दर्ज कराया है. ईडी के एक वरिष्ठ अधिकारी ने दिल्ली में कहा, ” जांच एजेंसी ने प्रजापति, तत्कालीन मुख्य सचिव जीवेश नंदन, विशेष सचिव संतोष कुमार, तत्कालीन जिला अधिकारियों -अभय कुमार सिंह और विवेक और कुछ अज्ञात लोगों के खिलाफ धन शोधन का मामला दर्ज किया है.”\nईडी ने कहा कि उसने पिछले महीने दर्ज सीबीआई की एफआईआर के आधार पर आपराधिक मामला दर्ज किया. ईडी ने 16 जुलाई को लखनऊ के किंग जॉर्ज मेडिकल कॉलेज में तीन घंटों तक प्रजापति से पूछताछ की थी.\nप्रजापति एक सामूहिक दुष्कर्म मामले में फिलहाल न्यायिक हिरासत में हैं और हाल ही में बीमारी की शिकायत पर उन्हें अस्पताल में भर्ती कराया गया था.\nईडी ने प्रजापति से फतेहपुर जिले में शिव सिंह और सुखराज को बालू खनन के तीन लाइसेंस देने में उनकी भूमिका के बारे में पूछताछ की. अधिकारी ने कहा कि एजेंसी को शक है कि शिव सिंह और सुखराज से मिले धन से लखनऊ, रायबरेली और अमेठी में संपत्ति खरीदी गई.\nएजेंसी की योजना प्रजापति के बेटों -अनिल और अनुराग- से भी पूछताछ करने की है. सीबीआई ने पिछले महीने बुलंदशहर के जिला अधिकारी अभय कुमार सिंह और देवरिया के पूर्व जिला अधिकारी विवेक व अन्य के ठिकानों पर छापेमारी की थी. अभय कुमार सिंह पूर्व में फतेहपुर के जिला अधिकारी रह चुके हैं.\nINX मीडिया केस: पी चिदंबरम को नहीं मिली राहत, न्यायिक हिरासत 11 दिसंबर तक बढ़ी\nGayatri PrajapatiIAS officersMoney Laundering Case\nPublished Date: August 4, 2019 4:30 PM IST\nसीडब्ल्यूसी की अगली बैठक 10 अगस्‍त को, कांग्रेस अध्‍यक्ष पर होगा फैसला!


कोरोना वायरस का कहर जारी, चीन में मरने वालों की संख्या 490 हुई - Gujarat ExclusiveGujarat Exclusive\nGujarat Exclusive > देश-विदेश > कोरोना वायरस का कहर जारी, चीन में मरने वालों की संख्या 490 हुई\nकोरोना वायरस का कहर जारी, चीन में मरने वालों की संख्या 490 हुई\nबीजिंग: चीन में घातक कोरोना वायरस का कहर लगातार जारी है और इस वायरस से मरने वालों की संख्या लगातार बढ़ती जा रही है. ताजा आंकड़ों के मुताबिक चीन में कोरोना वायरस से मरने वालों की संख्या बढ़कर 490 हो गई. वहीं इस वायरस से जुड़े 24,324 मामलों की पुष्टि हुई है. चीन राष्ट्रीय स्वास्थ्य आयोग ने बताया कि मंगलवार को इससे 65 लोगों की जान गई और ये सभी हुबेई प्रांत और उसकी राजधानी वुहान से थे. आयोग ने बताया कि मंगलवार को 3,887 नए मामलों की भी पुष्टि हुई है. 431 मरीज गंभीर रूप से बीमार हैं. वहीं 262 को इलाज के बाद अस्पताल से छुट्टी दे दी गई है. आयोग ने बताया कि 3,219 लोगों की हालत गंभीर बनी हुई है और 23,260 लोगों के वायरस से संक्रमित होने की आशंका है जिन पर नजर रखी जा रही है.\nआयोग ने बताया कि कुल 892 लोगों को अभी तक इलाज के बाद अस्पताल से छुट्टी दी जा चुकी है. मंगलवार तक हांगकांग में इसके 18 मामलों की पुष्टि हो चुकी थी और इस दौरान एक व्यक्ति की मौत भी हो गई थी. कोरोना वायरस विषाणुओं का एक बड़ा समूह है लेकिन इनमें से केवल छह विषाणु ही लोगों को संक्रमित करते हैं.\nइसके सामान्य प्रभावों के चलते सर्दी-जुकाम होता है लेकिन ‘सिवीयर एक्यूट रेस्पिरेटरी सिंड्रोम’ (सार्स) ऐसा कोरोनावायरस है जिसके प्रकोप से 2002-03 में चीन और हांगकांग में करीब 650 लोगों की मौत हो गई थी. चीन ने वायरस का प्रसार रोकने के प्रयासों के तहत सोमवार को 1000 बिस्तरों वाला एक अस्थायी अस्पताल वुहान में तैयार कर लिया गया. इस अस्पताल को रिकॉर्ड 10 दिन के अंदर तैयार किया गया है. मालूम हो कि कोरोना वायरस के वुहान में ही सबसे ज्यादा मामले सामने आए हैं. वहीं बुधवार को 1300 बिस्तरों वाला एक और अस्पताल तैयार हो जाएगा. इन दोनों अस्पताल को सेना के सैकड़ों चिकित्सा कर्मी चलाएंगे. उधर चीन में डॉक्टर और नर्स पूरी शिद्दत के साथ इस त्रासदी से निपटने की कोशिश में जुटे हुए हैं. इस दौरान कई विचलित करने वाली तस्वीरें देखने को मिली हैं.\ndeath toll from corona virus reached 490 in china\nThousands of new cases recorded\nचीन में मरने वालों की संख्या 490 हुई


क्यों आईआरसीटीसी आपको सीटें चुनने की अनुमति नहीं देता है? • Infoleet - Viral information posted here\nआप में से कितने बस की तरह एक ट्रेन में खिड़की वाली सीट से प्यार करते हैं? एक ट्रेन के माध्यम से यात्रा करते समय यह प्रमुख चिंताओं में से एक है, जब आपको वह सीट मिलती है जिसे आप पसंद नहीं करते हैं। अगर मैं गलत हूँ, तो मुझे सही करें, लेकिन अक्सर यह मध्य वाली सीट एक है। मैं शर्त लगाता हूं जब आप देखते हैं वह सीट खाली है, आप उस सीट को आवंटित कर देते हैं, “मैंने इस सीट की बुकिंग के लिए इतना समय बिताया है और अब मैं दो लोगों के बीच में फंस गया हूं।” मैं इस स्थिति से कई बार गुजर चुका हुॅं। तो आईआरसीटीसी हमें अपनी सीट क्यों नहीं चुनने दे रहा है? जब मैंने गहरी खोद ली, तो ये मुझे पता चला है:\nकुछ लोग कहते हैं कि इसके पीछे एक तकनीकी कारण है\nजब हम फिल्म की टिकट बुक करते हैं, तो हमारे पास एक विकल्प होता है जहां हम बैठना चाहते हैं, तो ट्रेनों में क्यों नहीं। बस आपको फर्क करने की याद दिलाने के लिए, एक गाड़ी में आने का एक तरीका है, कई चीजें अपने कामकाज में भाग लेती हैं।\nआप यह जानकर चकित होंगे कि भारतीय रेल टिकट बुकिंग सॉफ्टवेयर ऐसी है कि यह प्रत्येक तरह के सीटों को आवंटित करता है कि प्रत्येक कोच में समान संख्या में लोग हैं।\nआपकी बेहतर समझदारी के लिए: एक ट्रेन में स्लीपर क्लास कोच एस 1, एस 2, एस3ऐसे गिने गए हैं … और प्रत्येक कोच में, 72 सीटें हैं। जब आप पहली बार एक टिकट बुक करते हैं, तो यह अनिवार्य है कि सॉफ्टवेयर हमेशा आपको एस5के मध्य कोच में सीट प्रदान करेगा, जो बहुत बीच की सीट 30-40 के बीच गिना जाता है और अधिमानतः कम बर्थ। ऐसा कहा जाता है कि रेलवे गुरुत्वाकर्षण के निम्न केंद्र को बनाए रखने के लिए सबसे पहले ऊपरी बर्थ को कम करने वाली जगहों को भरते हैं।\nRelated Topics:adventure, airline tickets, airlinesRemove, airport, cheap airline tickets, destination, flights, Hotels, letsgoeverywhere, paradise, plane tickets, resort, tourism, tourismchat, Travel, travel agency, traveling, Travelocity, travelpics, travelRemove, traveltuesday, trip, TTOT, vacation, wanderlust\nBy umesh pandey Dec 21, 2017\nतत्काल बुकिंग आईआरसीटीसी द्वारा प्रदान की जाने वाली सुविधा...


कैप्टन विक्रम बत्रा की बायोपिक में दिखेंगे सिद्धार्थ मल्होत्रा, डबल रोल में आएंगे नजर ! | e24Bollywood\nकैप्टन विक्रम बत्रा की बायोपिक में दिखेंगे सिद्धार्थ मल्होत्रा, डबल रोल में आएंगे नजर !\nHome कैप्टन विक्रम बत्रा की बायोपिक में दिखें...\nJan. 27, 2019, 2:47 p.m.\nबॉलीवुड एक्टर सिद्धार्थ मल्होत्रा का करियर इन दिनों ठीक नहीं चल रहा है । सिद्धार्थ की पिछली फिल्में बॉक्स ऑफिस पर कोई खास कमाल नहीं दिखा पाई है । सिड के पास इन दिनों यूं तो कई फिल्में है लेकिन सिद्धार्थ को अब एक हिट फिल्म की दरकार है । लेकिन अब लग रहा है कि शायद सिद्धार्थ के हाथ से एक हिट फिल्म लग गई है। सिद्धार्थ जल्द ही कैप्टन विक्रम बत्रा की बायोपिक फिल्म में नजर आने वाले हैं। इस फिल्म की चर्चाएं पिछले कुछ दिनों से जमकर हो रही है। अब इस फिल्म से जुड़ी एक नई खबर आ रही है। खबर के मुताबिक इस फिल्म में सिद्धार्थ डबल रोल में नजर आएंगे।\nरिपोर्ट में कहा गया है कि फिल्म सिद्धार्थ विक्रम बत्रा का तो रोल करेंगे ही। वहीं इसके अलावा वो उनके भाई विशाल का भी रोल प्ले करते दिखेंगे। जो उनके जुड़वा भाई थे। फिल्म के लिए सिद्धार्थ अपने लुक्स पर काम करना है। जिसमें वो अलग अळग रूप में दिखेंगे। कैप्टन विक्रम बत्रा 24 साल की उम्र में शहीद हो गए थे। करगिल युद्ध में वीरता के लिए उन्हें परमवीर चक्र मिला था। फिल्म अय्यारी के बाद अब सिद्धार्थ मल्होत्रा एक बार फिर सेना की वर्दी पहनेगें। वो करगिल हीरो विक्रम बत्रा के किरदार को बड़े पर्दे पर उतारने जा रहे हैं। खबर है कि फिल्म का नाम शेरशाह हो सकता है। सिद्धार्थ मल्होत्रा लंबे वक्त से इस फिल्म में बिज़ी हैं।\nडायरेक्टर विष्णु वर्धन की इस फिल्म से लोगों को काफी उम्मीदें हैं। खबरों के मुताबिक फिल्म अप्रैल में फ्लोर पर उतर सकती है और जल्द ही सिद्धार्थ चंदीगढ़ के सिड डीएवी कॉलेज में शूटिंग शुरू करेंगे जहां विक्रम बत्रा ने अपनी पढ़ाई पूरी की थी। फिल्म के कई हिस्सों की शूटिंग हिमाचल में होगी। कॉलेज की शूटिंग पूरी करने के बाद सिद्धार्थ पालमपुर जाएंगे। आपको बता दें पालमपुर में विक्रम बत्रा का पूरा परिवार रहा करता था। फिल्म के करगिल वार की शूटिंग लद्दाख और कश्मीर में होगी। खबर है इस फिल्म में कियारा आडवाणी विक्रम की गर्लफ्रैंड डिंपल चीमा के रोल में नजर आएंगी। देखते हैं कि फिल्म से सिद्धार्थ क्या कमाल दिखाते हैं।


हेगड़े ने कहा, मुझे यह नहीं पता कि उन्हें क्या कहकर बुलाया जाए जो अपनेआप को धर्मनिरपेक्ष बताते हैं\nकेंद्रीय मंत्री अनंत कुमार हेगड़े ने विवादित बयान दिया है. उन्होंने कहा है कि जो लोग खुद को धर्मनिरपेक्ष और बुद्धिजीवी मानते हैं उनकी ‘अपनी खुद की कोई पहचान’ नहीं होती और वह अपनी जड़ों से अनजान होते हैं.\nउत्तर कन्नड़ से पांच बार लोकसभा सदस्य रहे हेगड़े का विवादों से पुराना नाता है. कर्नाटक के मुख्यमंत्री सिद्धरमैया के लिए कथित तौर पर अपमानजनक भाषा का इस्तेमाल करने वाले हेगड़े के खिलाफ बेलागावी जिले के कित्तुर में मामला दर्ज किया गया था.\nअपने नफरत भरे भाषणों के लिए 49 वर्षीय हेगड़े के खिलाफ कई मामले दर्ज हैं. इन्हीं में से एक भाषण में उन्होंने कथित तौर पर इस्लाम की तुलना आतंकवाद से की थी.\nउन्होंने कहा कि यह नई परंपरा चलन में है, जिसमें लोग अपनेआप को धर्मनिरपेक्ष बताते हैं. उन्होंने जोर देकर कहा कि उन्हें ‘खुशी’ होगी अगर कोई यह दावा गर्व से करे कि वह मुस्लिम, ईसाई, लिंगायत, ब्राह्मण या हिंदू है.\nधर्मनिरपेक्ष लोगों को क्या बोला जाए\nकौशल विकास एवं उद्यमिता मंत्री हेगड़े ने कहा, ‘मुझे खुशी होगी क्योंकि वह व्यक्ति अपनी रगों में बह रहे खून के बारे में जानता है. लेकिन मुझे यह नहीं पता कि उन्हें क्या कहकर बुलाया जाए जो अपनेआप को धर्मनिरपेक्ष बताते हैं.\nकोप्पल जिले के कुकानूर में ब्राह्मण युवा परिषद द्वारा आयोजित कार्यक्रम को संबोधित करते हुए उन्होंने कहा,‘‘ वे लोग जो अपनी जड़ों से अनभिज्ञ होते हुए खुद को धर्मनिरपेक्ष कहते हैं, उनकी खुद की कोई पहचान नहीं होती. उन्हें अपनी जड़ों का पता नहीं होता. लेकिन वे बुद्धिजीवी होते हैं. हेगड़े पर हमला करते हुए मुख्यमंत्री सिद्धरमैया ने कहा कि मंत्री ने संविधान नहीं पढ़ा है, वह संसदीय या राजनीतिक भाषा नहीं जानते.\nAnanth have identity kumar minister people secular union


frieda pinto fed 800 hungry people from oscars leftover food - Movie Masala - Hollywood AajTak\nऑस्कर पार्टी में ...\nऑस्कर पार्टी में बचे खाने से फ्रीडा पिंटो ने मिटाई 800 लोगों की भूख\nनई दिल्ली, 04 मार्च 2017, अपडेटेड 11:10 IST\nOsacrs 2017 का समापन हो चुका है. बेस्ट फिल्म के गलत नाम की घोषणा के बाद ऑस्कर अब एक बार फिर चर्चा में है. दरअसल एक्ट्रेस फ्रीडा पिंटो ने ऑस्कर पार्टी में बचे खाना को 800 भूखे लोगों को खिलाया है.\nPHOTOS: Oscars के बाद घर लौटे सनी, मिला ऐसा ग्रैंड वेलकम\nहर साल ऑस्कर के बाद आयोजित होने वाली पार्टी में बहुत खाना बच जाता था. लेकिन इस बार फ्रीडा पिंटो ने सोचा कि खाना का नुकसान होने से अच्छा है कि उसे भूखे लोगों में बांट दिया जाए.\n5 साल पुरानी ड्रेस पहनकर ऑस्कर 2017 में पहुंची दीपिका!\nएक रिपोर्ट के मुताबिक, फ्रीडा ने सैन फ्रांसिस्को के एक एनजीओ कोपिया के साथ मिलकर बचे हुए खाना को भूखे लोगों तक पहुंचाने का काम किया.\nभारत के लिए अच्छा है देव पटेल की 'लॉयन' का ऑस्कर न जीतना...\nफ्रीडा ने अपने इंस्टाग्राम पर अपने इस पहल की जानकारी दी और बताया कि किस तरह उन्होंने भूखे लोगों तक खाना पहुंचाया.\n'द जंगल बुक' में काम कर रही हैं फ्रीडा पिंटो और प्रियंका चोपड़ा\n'लड़कियों की शिक्षा को बढ़ावा देने के लिए बदलें मानसिकता'


Priyanka Chopra entry in Rohit Shetty, Karan Johar TV show - Hindi Filmibeat\n2 min ago 'गणपत' में टाइगर श्रॉफ और कृति सैनन के अलावा नजर आएंगी ये अभिनेत्री? हो गई एंट्री!\n7 min ago 'ऐसा लड़का पसंद है जो अच्छी Kiss करता हो',मलाइका अरोड़ा ने किया शेयर; बताया अर्जुन को क्या भेजा था आखिरी मैसेज\n53 min ago टाइगर3के सेट पर पहली बार नजर आए इमरान हाशमी, दमदार लुक, अब होगी सलमान खान से भिड़ंत!\n2018 जबरदस्त धमाका..अजय देवगन का पत्ता कट..विदेशी सुपरस्टार ENTRY..\n| Published: Friday, December 22, 2017, 17:30 [IST]\n2017 अपने अंत की तरफ है लेकिन टीवी पर अभी से जश्न का माहौल शुरू हो गया है। इसके साथ ही एक सुपर ब्लॅाकबस्टर का आगाज भी होने जा रहा है।\nशाहरूख और अजय देवगन को छोड़कर अब करण जौहर और रोहित शेट्टी ने प्रियंका चोपड़ा का दामन थाम लिया है। वो भी एक नए ब्लॅाकबस्टर की तैयारी के लिए।\nकरण जौहर और रोहित शेट्टी जल्द ही अपने नए रियलिटी टीवी शो इंडिया नेक्सट सुपरस्टार का आगाज करने वाले हैं। इस एपिसोड की धमाकेदार शुरुआत करने के लिए प्रियंका चोपड़ा की एंट्री की जाएगी।\nवह अपने लोकप्रिय डांस नंबर पर भी परफॅार्म करने वाली हैं। इतना ही नहीं वह करण और रोहित के साथ इस शो को जज करती हुई नजर आयेंगी। वह कंटेस्टेंट को एक्टिंंग के बेहतरीन टिप्स देते हुए भी नजर आयेंगी।\nगौर करने वाली बात है कि करण जौहर ने अपने फेवरेट शाहरूख और रोहित ने अजय देवगन को छोड़कर पहले एपिसोड के लिए प्रियंंका को सुपर जज चुना है। इस शो के विनर को करण जौहर और रोहित शेट्टी अपने बैनर तले बिग लांच देंगे।\nबहरहाल,फिल्म इंडस्ट्री का नामी चेहरा होने के बावजूद भी बॉलीवुड के कई एक्टरों के लिए टीवी घाटे का सौदा और कुछ के लिए फायदेमंद साबित हुई । आखिर कौन हैं वो,यहां पढ़ें उनके नाम..\nRead more about: priyanka chopra deepika padukone karan johar television प्रियंका चोपड़ा दीपिका पादुकोण करण जौहर टेलीविजन\nPriyanka Chopra entry in Rohit Shetty, Karan Johar TV show..Here read full news\nStory first published: Friday, December 22, 2017, 17:30 [IST]